title: Teerijärvi (Parkano)

text: Teerijärvi on Pirkanmaalla Parkanossa Vahojärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerijärvi on osa Poltinjoen-Leppäsjärven aluetta.


title: Teerijärvi (Parkano)

text: Järven pituus on 300 metriä, leveys 100 metriä ja sen pinta-ala on 2,4 hehtaaria. Se sijaitsee erämaassa suuren Teerinevan länsilaidalla kallioisten mäkien välissä. Teerinevan laidat ovat ojitettuja ja viisi näistä suo-ojista laskee järveen. Kaakkoon johtava suo-oja toimii samalla laskuojana. Vedet virtaavat suo-ojia myöten etelään ja Ojajärven pohjoispuolelle Soininkallion eteen, missä ojat yhtyvat Ojajärven laskuojaan pari sataa metriä luusuasta. Rantaviivan pituus on 750 metriä. Rannat ovat suota lukuun ottamatta eteläistä kallioista mäkeä, jonka jykkä rinne kohoaa yli seitsemän metriä korkealle. Järvi on autio eikä sinne johda teitä. Metsäautotie loppuu perin sadan metrin päähän. Ikaalisten ja Parkanon välinen raja ohittaa järven sadan metrin päästä.


title: Ken Levine

text: Ken Levine (s. 27. syyskuuta 1966) on yhdysvaltalainen videopelisuunnittelija ja -tuottaja. Hän oli Irrational Games -pelitalon (1997–2014) luova johtaja ja perustajajäsen. Hän johti "BioShockin" kehittämistä ja hänet tunnetaan myös työstään "-" ja "System Shock 2" -pelien parissa.


title: Sivistettävyys

text:
Sivistettävyys on yksi kasvatustieteen peruskäsitteistä. Ihmisen sivistettävyyttä on pohdittu jo kasvatustieteen varhaisvaiheista lähtien. Saksan kielen käsite "bildsamkeit" viittaa ihmisen sivistyskykyisyyteen, ihmisen mukautuvuuteen ja alttiuteen jatkuvalle muutokselle ja uusiutumiselle. Ruotsin kielessä käsitettä vastaa "bildbarhet", mutta englanniksi sivistettävyydelle ei ole suoranaista vastinetta. Suomeksi "bildsamkeit" on käännetty sivistyksellisyydeksi ja sivistettävyydeksi. Sivistettävyyden käsite tuli pedagogiseen kielenkäyttöön 1700- ja 1800-lukujen taitteessa. Johann Friedrich Herbart oli tiettävästi ensimmäinen, joka teki "bildsamkeit"-käsitteestä pedagogisen käsitteen. Pikkuhiljaa käsite alkoi vakiintua osaksi mannereurooppalaisen pedagogiikan peruskäsitteistöä ja se säilytti keskeisen asemansa 1960-luvulle saakka. Herbartin jälkeen "bildsamkeit"-käsitettä on kehitelty erityisesti henkitieteellisessä pedagogiikassa.
1960- ja 1970-luvuilla pedagogisten tarkastelumallien haastajiksi nousi kasvatustieteen lähitieteissä kehiteltyjä ideoita. Tällöin "bildsamkeit"-käsitteen historiassa voidaan katsoa tapahtuneen eräänlainen murros. Sivistettävyyden käsitettä pyrittiin korvaamaan esimerkiksi seuraavilla käsitteillä: oppiminen, oppimiskykyisyys, lahjakkuus ja Suomessa myös koulutettavuus. Nykyään erityisesti Dietrich Benner ja Suomessa Ari Kivelä, Michael Uljens ja Pauli Siljander ovat pyrkineet palauttamaan sivistettävyyden käsitteen takaisin keskeiseen asemaan kasvatustieteessä.


title: Sivistettävyys

text: Sivistettävyys viittaa yleisellä tasolla eräänlaiseen muovautuvuuteen ja plastisuuteen. Ihminen nähdään sopeutumiskykyisenä, uusiin tilanteisiin mukautuvana, kehityskykyisenä ja avoimena uusille oppimiskokemuksille. Klaus Mollenhauerin mukaan syntyessään ihmisellä on tietyt geneettiset edellytykset, mutta hän tarvitsee tukea ja huolenpitoa olennaisesti muita nisäkkäitä pidempään. Ihmisen täytyy kompensoida hoivantarvettaan lajihistoriallisesti kulttuurin avulla ja yksilön kehityshistoriallisesti kasvatuksen ja sivistyksen avulla. Muovautuvuutta voidaan pitää lapsen eräänlaisena taipumuksena tai kehitysmahdollisuutena, mutta sivistettävyyttä voidaan kuvata vain suhteessa ulkoisen maailman kulttuurisiin vaatimuksiin ja odotuksiin. Näin ollen sivistettävyys tai sivistyskykyisyys luodaan aina sosiokulttuurisen maailman vuorovaikutussuhteissa.


title: Sivistettävyys

text:
1800-luvun alussa determinismi ja transsendentaalinen idealismi eivät antaneet tilaa kasvatukselle, joten Herbart alkoi kehitellä sivistettävyyden käsitettä. Sivistettävyys on eräänlainen perusperiaate tai taustaoletus, joka on kaiken pedagogisen toiminnan ja kasvatuksen kirjoittamaton edellytys ja lähtökohta. Kasvatuksesta puhuttaessa on oletettava kasvatettavan olevan sivistyskykyinen ja sivistyvä. Sivistettävyyden periaatteen mukaan kasvatettavan sivistysprosessi ei tapahdu itsestään niin sanottujen luonnollisten kykyjen tai taipumusten pohjalta. Sivistysprosessiin tarvitaan aina myös ulkopuolista apua eli pedagogista vaikuttamista, sillä kasvatettava ei kykene itse toteuttamaan sivistysprosessiaan.
Kasvatettava on tavallaan aina arvoitus sivistettävyytensä ja sivistyskykyisyytensä takia. Ennalta ei voida tietää, minkälainen kasvatettava on sivistyssubjektina tai oppijana tai mikä hänestä tulee, vaan tämä voidaan todeta vasta kasvattajan, kasvatettavan ja yhteiskunnan välisessä pedagogisessa vuorovaikutuksessa. Sivistettävyyden periaate kuvaa sitä, että pedagogisessa vuorovaikutuksessa luodaan edellytyksiä kasvatettavan sivistysmahdollisuuden toteutumiselle. Toisaalta pedagogisessa vuorovaikutuksessa pyritään välttämään ennakko-oletuksia kasvatettavan oppimiskyvystä. Ainoa oletus on kasvatettavan tunnustaminen sivistyväksi olennoksi.


title: Sivistettävyys

text:
Kasvatettavan sivistysprosessi on avoin mahdollisuus, joka voi toteutua hyvin eri tavoin riippuen kasvatettavan kokemusten muotoutumisesta. Sivistettävyys viittaa siihen, että jokainen uusi kokemus määrittää ihmisen sivistettävyyttä. Kasvatuksella on keskeinen rooli näiden kokemusten tuottamisessa. Sivistettävyys ei ole yksilön piirre, vaan pedagogisen interaktion eli vuorovaikutuksen periaate. Se on ennemmin suhdekäsite kuin psyykkinen kyky tai valmius. Sivistettävyys rakentuu yksilön ominaisuuksien ja ympäristön välisessä vuorovaikutussuhteessa. Sivistettävyys ja kasvatettavuus muotoutuvat sivistysprosessin ja kasvatustoiminnan leikkauspisteessä. Sivistysprosessin kannalta sivistettävyys suhdekäsitteenä viittaa siihen, mitä kasvatettava ei itsessään valmiiksi ole tai mikä ”ei kasva esiin” hänestä itsestään, mutta ei myöskään ole täysin vierasta tai ulkopuolelta tulevaa.
Kasvatettavan sivistyskykyisyys ei ole olemassa itsestään, vaan se ilmenee, näyttäytyy ja on tunnistettavissa siellä, missä sille annetaan tila ja mahdollisuus. Sivistettävyys tulee nähdä ihmisten väliseksi sosiokulttuuriseksi ilmiöksi, jota määrittävät yhteiselämän tietyt puitteet. Ihmisen sivistettävyys ja sivistyskykyisyys ilmenevät kasvatustodellisuuden konkreettisissa yhteyksissä. Ne ilmenevät sellaisissa kasvatus- ja opetustilanteissa, joissa kasvatettava tunnustetaan sivistyväksi, sivistykselliseksi ja sivistettäväksi olennoksi. Näin ollen voidaan sanoa kasvattajan luovan sivistettävyyden omassa pedagogisessa toiminnassaan.


title: Sivistettävyys

text: Siljander, P., 2014. "Systemaattinen johdatus kasvatustieteeseen, Peruskäsitteet ja pääsuuntaukset", Tampere: Vastapaino


title: Pitkäjärvi (Ikaalinen, Tevaniemi)

text: Pitkäjärvi on Pirkanmaalla Ikaalisissa Tevaniemen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitkäjärvi on osa Poltinjoen-Leppäsjärven aluetta.


title: Pitkäjärvi (Ikaalinen, Tevaniemi)

text: Järven pituus on 500 metriä, leveys 50 metriä ja sen pinta-ala on 1,6 hehtaaria. Se sijaitsee erämaassa Ojajärven länsipuolella kilometrin päässä. Järvi on muodostunut pitkään painanteeseen, jota pitkin laskee myös järven laskuoja pohjoiseen. Laskuoja yhtyy siellä Ojajärven laskuojaan, joka laskee Leppäsjärveen. Järveen laskee etelästä yksi suo-oja. Rantaviivan pituus on 1,1 kilometriä ja se on suota. Järvi on autio eikä sinne johda teitä.


title: Sonny James

text:
James Hugh Loden, taiteilijanimeltään Sonny James (1. toukokuuta 1928 – 22. helmikuuta 2016) oli amerikkalainen contry-artisti ja lauluntekijä, joka parhaiten tunnettiin hitistään "Young Love", jonka on suomeksi 1973 levyttänyt Rauli Badding Somerjoki Hectorin vastatessa sanoituksesta.
Sonny Jamesilla oli vuosina 1953–1983 kaikkiaan 72 country- ja pop-hittiä, jotka ylsivät listoille. Mukaan mahtuu viiden vuoden jakso, jonka aikana 16 Sonny Jamesin hittiä nousi suoraan Billboard listan ykköseksi. Kaikkiaan 26 singleään ylsi jossain vaiheessa listaykköseksi. Albumilistalla 21 albumia ylsi contry-listan TOP-10 sijoitukseen.
Toukokuussa 2007 Sonny James and his Southern Gentlemen valittiin Nashvillen Country Music Hall of Famen jäseneksi.


title: Ojajärvi (Ikaalinen)

text: Ojajärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ojajärvi on osa Poltinjoen-Leppäsjärven aluetta.


title: Ojajärvi (Ikaalinen)

text: Järven pituus on 1,4 kilometriä, leveys 550 metriä ja sen pinta-ala on 47 hehtaaria. Se sijaitsee erämaassa viisi kilometriä Tevaniemestä koilliseen. Ympäröivä maastossa on paljon kallioita, joiden välissä on soistuvaa metsää. Ainoa huomattava mäki Sillankalliot sijaitsee aivan rannassa, jossa sen rinne kohoaa yli 15 metrin korkeuteen. Suot on ojitettu ja parikymmentä suo-ojaa on johdettu Ojajärveen. Itäpuolella oleva Huhtalampi laskee tällaista ojaa myöten Ojajärveen. Eteläiset Ahvenlampi ja Aittolampi laskevat Vähä Ojajärveen, jonka vedenpinta on samalla korkeudella Ojajärven kanssa ja on siihen yhteydessä yli viisi metriä leveän uoman välityksellä. Ojajärven laskuoja, joka lähteen järven pohjoispäästä, on kaivamalla suoristettu luontainen oja, joka laskee Leppäsjärven Ojalahteen.


title: Ojajärvi (Ikaalinen)

text: Järvi on kivinen ja siinä on kuusi saarta tai luotoa. Suurin saari on 120 metriä pitkä ja se on asuttu. Rantaviivan pituus on 4,7 kilometriä. Noin puolet rannoista on suota ja loput kovapohjaista metsämaata. Järvellä on neljä vapaa-ajan asuntoa, joista yksi sijaitsee suurimmassa saaressa. Sorvanperän ja Varissalmen yhdistävä kylätie seuraa järven pohjoisrantaa ohittaessaan sen Sillankallioiden alta.


title: Ojajärvi (Ikaalinen)

text: Järven vedenlaatua on tutkittu ainakin neljä kertaa vuosina 1978–1992. Mittauspiste sijaitsee selän eteläpuolella keskellä olevan syvänteen kohdalla. Niiden mukaan järvi on humuksinen ja karu järvi, jonka vesi on hapanta. Päällysvedessä liuenneen hapen määrä vaihtelee 5,2–9,2 mg/l (milligramma litrassa) ja hapen kylläisyysaste on noin 38%–91%. Humuksen määrä aiheuttaa alusvedessä happikatoa etenkin talvella. Hapettomuus ei kuitenkaan liuota pohjasta ravinteita, koska järven kokonaistypen pitoisuus vaihtelee 440–580 μg/l (mikrogrammaa litrassa) ja kokonaisfosfori 9–27 μg/l. Veden happamuustaso eli pH vaihtelee järvessä 5,2–5,7 välillä. Pinnalla veden näkösyvyys on 1,2–1,6 metriä. Sameusluku on 0,5–1,2 FNU.


title: Ojajärvi (Ikaalinen)

text: Vuonna 1959 painetussa peruskartassa järvi on asumaton. Järven pohjoispuolella oli jo aloitettu soiden ojittaminen ja järven laskuoja oli jo perattu. Ojia oli vielä vähän eikä yksikään ei oltu johdettu järveen. Ainoa rakennus oli Vähä Ojajärvellä sijainnut kämppä.


title: Vesna Dekleva

text: Vesna Dekleva (6. huhtikuuta 1975 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös Elliott 6m, Europe ja RS:X -luokissa.


title: Vesna Dekleva

text: Dekleva kilpaili maailmanmestaruuskilpailuissa yhdeksän kertaa: kuudesti 470-luokassa, kahdesti Europe-luokassa ja kerran Elliott 6m-luokassa. Hänen paras sijoituksensa tuli vuonna 2004, jolloin hän oli toinen Zadarissa käydyissä 470-luokan MM-kilpailuissa. Europe-luokassa hän parhaimmillaan 23 ja Elliot 6m-luokassa hän sijoittui sijalle 19.


title: Vesna Dekleva

text: Olympialaisissa Dekleva kilpaili Europe-luokassa vuonna 1996 ja 470-luokassa vuosina 2004 ja 2008. 470-luokassa hänen parinaa oli Klara Maučec.


title: Vesna Dekleva

text: Vuonna 1996 hän sijoittui sijalle 18. Hän oli parhaimmillaan lähdössään viides ja kuudes. Vuonna 2004 Dekleva ja Maučec sijoittuivat lopputuloksissa neljänneksi. He voittivat yhden lähdön, olivat kolmesti toisia ja kahdesti kolmansia. Vuonna 2008 pari oli lopputuloksissa sijalla 13, ollen kolmesti lähtöjensä kolmansia.


title: Vesna Dekleva

text: Dekleva oli 470-luokan maailmanrankingissä parhaimmillaan viides. Hänen ensimmäinen rankingsijoituksensa on huhtikuulta 1998. Ensimmäisen kerran Dekleva oli 20 parhana joukossa elokuussa 2003. Hän pysyi 20 parhaan joukossa aina huhtikuuhun 2006. Hän oli uudestaan vielä 20:nen joukossa helmikuusta 2009 saman vuoden huhtikuuhun. Hänen viimeinen rankingsijoituksensa on elokuulta 2010.


title: Singaporen aluejako

text: Singaporen aluejako perustuu useaan tasoon. Singapore on jaettu ensin viiteen suuralueeseen (), jotka on jaettu 55 pienempään alueeseen () eli lähiöön. Nämä alueet on vielä jaettu pienempiin alueisiin (). Aluejakoa hallinnoi Urban Redevelopment Authority (URA), joka on osa Singaporen kansallisen kehityksen ministeriötä.


title: Singaporen aluejako

text:
Kartassa oleva Central Area on jaettu useampaan osaan. Ne on osoitettu alla olevassa taulukossa vaalean vihreällä taustavärillä.
Tämän lisäksi Singaporen alueella asuu arviolta 1,632 miljoonaa ihmistä, jotka ovat työläisiä, opiskelijoita tai muita ulkomaalaisia, joita ei lasketa edellisissä asukasluvuissa mukaan.


title: Sinusoidaalinen projektio

text: Sinusoidaalinen projektio eli Sanson–Flamsteedin projektio on pseudosylindrinen oikeapintainen karttaprojektio, jota joskus nimitetään myös "Mercatorin oikeapintaiseksi projektioksi" tai "Mercatorin–Sansonin projektioksi". Siinä leveyspiirit näkyvät yhdensuuntaisina suorina ja pituuspiiri sinikäyrän muotoisina lukuun ottamatta kartan keskipisteen kautta kulkevaa, joka näkyy suorana.


title: Sinusoidaalinen projektio

text: Sinusoidaalinen projektio tunnettiin jo 1500-luvulla. Sitä käytti muun muassa dieppeläinen Jean Cossin, jonka maailmankartta ilmestyi vuonna 1570. Muiden varhaisten käyttäjien mukaan projektiosta on käytetty monia nimiä. Esimerkiksi Jodocus Hondius Afrikan ja Etelä-Amerikan kartoissa eräissä julkaisemissaan uusituissa painoksissa Mercatorin maailmankartastosta, minkä vuoksi sitä nimitetään toisinaan "Mercatorin oikeapintaiseksi projektioksi", mutta sitä ei pidä sekoittaa tunnetumpaan, oikeakulmaiseen Mercatorin projektioon. Noin vuonna 1650 sitä käytti ranskalainen Nicolas Sanson mantereiden kartoissa ja myöhemmin englantilainen John Flamsteed tähtikartoissa, minkä vuoksi se tunnetaan myös "Sanson–Flamsteedin projektiona".


title: Sinusoidaalinen projektio

text: Sinusoidaalisessa projektiossa maanpinnan piste, jonka leveysaste on "φ" ja pituusaste "λ", kuvautuu tason pisteelle, jonka karteesiset koordinaatit ovat:


title: Sinusoidaalinen projektio

text: missä "λ" on kartan keskipituuspiiri.


title: Sinusoidaalinen projektio

text: Kartan mittakaava on keskipituuspiirillä vakio, ja länsi-itä-suuntainen mittakaava on vakio kaikkialla kartalla. Sen vuoksi jokaisen leveyspiirin pituus kartalla on verrannollinen leveysasteen kosiniin, kuten on todellisuudessakin asian laita maapallolla. Tästä seuraa, että kartan reunalla olevat pituuspiirit ovat muodoltaan siniaallon puolikkaita ja toistensa peilikuvia. Muutkin pituuspiirit ovat siniaallon puolikkaan muotoisia, ja vain niiden amplitudit poikkeavat toisistaan. Tähän viittaa projektion nimikin. Pituuspiirit ovat kartalla sitä pidempiä, mitä kauempana ne sijaitsevat keskipituuspiiristä, vaikka todellisuudessa ne ovat yhtä pitkiä.


title: Sinusoidaalinen projektio

text: Leveyspiirit näkyvät kartalla yhdensuuntaisina vaakasuorina viivoina, ja niiden etäisyydet päiväntasaajalta ovat kartalla suoraan verrannolliset niiden todellisiin etäisyyksiin päiväntasaajalta maapallolla. Kahden samalla pituuspiirillä olevan paikkakunnan välinen etäisyys voidaan näin ollen mitata kartalta mittaamalla niiden kautta kulkevien leveyspiirien etäisyys.


title: Sinusoidaalinen projektio

text:
Päiväntasaajan ja keskimeridiaanin kohdalla kartassa ei ole pituuksien tai muotojen vääristymiä. Niinpä etäisyydet näitä viivoja pitkin ovat oikeassa suhteessa, ja päiväntasaajan ja keskimeridiaanin muiden viivojen kanssa muodostamat kulmat ovat oikein. Sen sijaan kaukana päiväntasaajasta ja keskimeridiaanista kulmat ja alueiden muodot vääristyvät paljonkin. Alueiden pinta-alat sen sijaan ovat oikeassa suhteessa eli projektio on "oikeapintainen"'. Kulmien ja muotojen vääristymistä voidaan vähentää jakamalla maapallo pituuspiirejä myöten "lohkoihin" ja kuvaamalla niistä jokainen erikseen sinusoidaalisen projektion mukaisesti.
Sinusoidaalinen projektio sopii parhaiten lähellä päiväntasaajaa olevien alueiden kuvaamiseen. Nykyaikana sitä on käytetty muun muassa Rand McNallyn julkaisemissa karttakirjoissa Afrikan ja Etelä-Amerikan kartoissa. Sinusoidaaliseen projektioon perustuu myös MODLANDin sinikäyräverkko, joka on NASA:n MODIS-työryhmän ("Moderate-Resolution Imaging Spectroradiometer") kehittämä geodeettinen verkko.


title: Sinusoidaalinen projektio

text: Sinusoidaalinen projektio voidaan käsittää Bonnen projektion rajatapaukseksi, jossa standardileveyspiirinä on päiväntasaaja.


title: Geylang

text: Geylang (, ) on yksi Singaporen alueista (). Geylang sijaitsee Keskisellä suuralueella Etelä-Singaporessa. Vuoden 2010 väestölaskussa alueen asukasluku oli 120 690, ja vuoden 2015 ennusteessa 116 960. Alueen pinta-ala on 9,64 km. Geyland rajautuu pohjoisessa Hougangiin ja Toa Payohiin, lännessä Kallangiin, etelässä Marine Paradeen ja idässä Bedokiin.


title: Geylang

text: Historiallisesti Geylang oli merimiesten ja malaijien asuinaluetta. Nykyään alue on tunnettu punaisten lyhtyjen alueena.


title: Geylang

text: Geylang jaetaan viiteen alueeseen ().


title: Dietyylisulfaatti

text: Dietyylisulfaatti (CHSO) on etanolin ja rikkihapon muodostama niin kutsuttu epäorgaaninen esteri. Yhdistettä voidaan käyttää orgaanisen kemian synteeseissä etyloivana reagenssina ja katalyyttinä.


title: Dietyylisulfaatti

text: Huoneenlämpötilassa dietyylisulfaatti on väritöntä tai kellertävää nestettä, jolla on piparmintun kaltainen haju. Se liukenee hieman veteen ja hydrolysoituu kuumassa vedessä etanoliksi ja rikkihapoksi. Dietyylisulfaatti liukenee erittäin hyvin useisiin orgaanisiin liuottimiin kuten etanoliin ja dietyylieetteriin. Dietyylisulfaatti reagoi useiden vapaita elektronipareja sisältävien yhdisteiden kanssa alkyloimalla ne. Alkoholeista muodostuu etyylieetterijohdannaisia, karboksyylihapoista etyyliestereitä, ja myös amiinit, tiolit ja fosfiinit alkyloituvat. Kuumennettaessa aromaattisten yhdisteiden kanssa dietyylisulfaattia muodostuu sulfonihappojohdannaisia.


title: Dietyylisulfaatti

text: Dietyylisulfaatin akuutti myrkyllisyys ei ole aivan yhtä suuri kuin dimetyylisulfaatilla, mutta aine on silti myrkyllistä ja ärsyttää ihoa, silmiä ja hengitysteitä. Aineelle altistumisesta voi seurata voimakasta kipua silmissä ja kurkussa, näön väliaikaista heikentymistä, yskää, pääkipua, huonovointisuutta ja ihovaurioita. Koska dietyylisulfaatti on erittäin voimakas alkyloiva yhdiste, se on todennäköisesti myös ihmiselle karsinogeeninen eli syöpää aiheuttava aine.


title: Dietyylisulfaatti

text: Dietyylisulfaatin valmistamiseen on useita eri menetelmiä. Ensimmäisen kerran yhdistettä valmistivat Dumas ja Peligot vuonna 1835 tislaamalla rikkihapon ja etanolin seosta. Nykyään yhdistettä valmistetaan käsittelemällä etyylivetysulfaattia natriumkloridilla ja tislaamalla alipaineessa tai käsittelemällä rikkihapon ja eteenin reaktioseosta natriumsulfaatilla alipaineessa.


title: Dietyylisulfaatti

text: Dietyylisulfaattia käytetään orgaanisissa synteeseissä voimakkaana etyloivana reagenssina valmistettaessa muun muassa väriaineita ja lääkeaineita. Sitä voidaan käyttää myös sulfonointikatalyyttinä.


title: Wilhelmina Cygnaeus

text: Sofia Wilhelmina (Mina) Cygnaeus, o.s. "Backlund" (14. helmikuuta 1851 Jönköping – 1936) oli ruotsalais-suomalainen näyttelijä.


title: Wilhelmina Cygnaeus

text: Cygnaeuksen vanhemmat olivat kauppias Carl Gustaf Backlund ja Anna Helena Jonsson. Hän oli vuodesta 1889 naimisissa Åbo Tidningin päätoimittaja Gustaf Alexander Cygnaeuksen (k. 1907) kanssa. Mina Cygnaeus näytteli Carl Johan Fröbergin oppilaskiertueessa 1870–1876 ja oli Tukholman ja Göteborgin teattereiden näyttelijä 1876–1885. Hänen roolejaan olivat muun muassa "Nukkekodin" Nora. Näyttelijäuran jälkeen hän oli Turun ruotsalaisen teatterin johtokunnan jäsen 1900–1909 ja toimi näyttelijä-ohjaajana ja kiertueiden järjestäjänä. Vuosina 1909–1928 hän oli Helsingin Ruotsalaisen Teatterin oppilaskoulun opettaja.


title: Milford Sound

text: Milford Sound (maori: "Piopiotahi") on vuono lounaisessa Uudessa-Seelannissa Eteläsaarella Fiordlandin kansallispuistossa.


title: Milford Sound

text: Se on arvioitu maailman parhaimpiin matkakohteisiin useissa kansainvälissä tutkimuksissa. Se on myös Uuden-Seelannin suosituin turistikohde. Rudyard Kipling on kutsunut paikkaa maailman kahdeksanneksi ihmeeksi.


title: Milford Sound

text: Milford Soundin vuotuinen sadanta on pitkälti yli 6 000 mm vuodessa, mikä tekee siitä yhden maailman sateisimmista paikoista.


title: Jenny Elfving

text: Jenny Maria Elfving (31. maaliskuuta 1871 Vaasa – 9. heinäkuuta 1932) oli suomalainen puutarhaviljelyksen edistäjä.


title: Jenny Elfving

text: Elfvingin vanhemmat olivat pormestari Karl Oskar Elfving ja Jenny Sofia Nyman. Hän kävi tyttökoulun 1887, kauppaopiston 1890, Haapaveden kasvitarhakoulun 1895, Tampereen talouskoulun opettajaosaston 1896. Hän teki opintomatkan Ruotsiin ja Tanskaan 1904, Tanskaan ja Saksaan 1906. Hän oli Paimion emäntäkoulun johtaja 1897, Sippola-ReitkalIin puutarha- ja maatalouskoulun johtaja ja opettaja 1898–1908. Hän perusti Järvilinnan puutarhaopettajaopiston 1908 ja oli sen johtaja 1908–1917. Sen jälkeen hän oli Kangasalan kotitalousopiston 2. johtaja ja opettaja 1920–1921 sekä 1924.


title: Jenny Elfving

text: Elfving pani alulle Marttayhdistyksen käytännölliset työmuodot 1899. Hän sävelsi pianokappaleita ja lauluja.


title: Jenny Elfving

text: Elfingin veli Östen Elfving.


title: Isabela (provinssi)

text: Isabela on Filippiinien Cagayan Valleyn alueella sijaitseva provinssi. Sen pääkaupunki on Ilagan. Provinssin naapureita ovat pohjoisessa Cagayan, kaakossa Aurora, lounaassa Quirino ja Nueva Vizcaya ja lännessä Ifugao, Mountain Province ja Kalinga. Idässä Isabela rajoittuu Tyyneenmereen. Sen väkiluku vuoden 2010 väestönlaskennassa oli 1 489 645.


title: Kalingan provinssi

text: Kalinga on Filippiinien Cordilleran hallinnollisella alueella sijaitseva provinssi. Sen pääkaupunki on Tabuk. Provinssin naapureita ovat pohjoisessa Apayao, koillisessa Cagayan, idässä Isabela, etelässä Mountain Province ja lännessä Abra. Sen väkiluku vuoden 2010 väestönlaskennassa oli 201 613.


title: Ojajärvi

text: Ojajärvi voi tarkoittaa seuraavia:


title: Laguna (provinssi)

text: Laguna on Filippiinien Calabarzonin alueella sijaitseva provinssi. Sen pääkaupunki on Santa Cruz. Provinssin naapureita ovat pohjoisessa Rizal, idässä Quezon, etelässä Batangas, lännessä Cavite ja luoteessa Metro Manila. Sen väkiluku vuoden 2010 väestönlaskennassa oli 2 669 847.


title: Lanao del Norte

text: Lanao del Norte on Filippiinien Pohjois-Mindanaon alueella sijaitseva provinssi. Sen pääkaupunki on Tubod. Provinssin naapureita ovat koillisessa Misamis Oriental ja Bukidnon, kaakossa Lanao del Sur ja lännessä Zamboanga del Sur. Sen väkiluku vuoden 2010 väestönlaskennassa oli 607 917.


title: Aino Durchman

text: Aino Jenny Durchman (4. lokakuuta 1892 Kuopion maalaiskunta – 10. marraskuuta 1994 Helsinki) oli sairaanhoitaja, joka työskenteli Helsingin sairaanhoito-opiston opettajana ja rehtorina sekä kehitti alan koulutusta.


title: Aino Durchman

text: Kirjoitettuaan ylioppilaaksi 1912 hän suunnitteli historian opintoja. Hänellä ei kuitenkaan ollut taloudellisia mahdollisuuksia yliopisto-opintoihin, joten hän ryhtyi opiskelemaan sairaanhoitajaksi. Alalla oli tavoitteena löytää suomen kielellä opettamaan kykeneviä sairaanhoitajia. Durchmaniin rupesi kohdistumaan tällaisia odotuksia.


title: Aino Durchman

text: Durchman valmistui sairaanhoitajaksi 1918 ja osallistui Suomen sisällissotaan valkoisten joukoissa kulkevana sairaanhoitajana. Työuransa hän aloitti Viipurin lääninsairaalassa, jossa Helsingin lisäksi koulutettiin sairaanhoitajia. Hän suoritti kasvatusopin tutkinnon Helsingin yliopistossa 1924. Samana vuonna hän osallistui Helsingissä järjestetylle kuusiviikkoiselle jatkokurssille, joka oli tarkoitettu opetustyötä tekeville sairaanhoitajille.


title: Aino Durchman

text: Tämän jälkeen hän opiskeli apurahan turvin Yhdysvalloissa Columbian yliopistossa, joka oli sairaanhoitajien ensimmäinen akateeminen opinahjo, alalla yliopistotason arvostetuin. Hän suoritti Bachelor of Science-tutkinnon pääaineenaan opetustyö sairaanhoitajakouluissa.


title: Aino Durchman

text: Opintojensa jälkeen Durchman palasi 1927 Viipurin lääninsairaalaan ylihoitajaksi. Sieltä hän siirtyi ylihoitajaksi Helsingin yleiseen sairaalaan. Samalla hän toimi valtion kasvatusopillisen jatkokurssin johtajana.


title: Aino Durchman

text: Muodollisen koulutuksen lisäksi hän piti ammattitaitoaan yllä opintomatkoilla. Vuonna 1933 hän oli Rockefeller-säätiön stipendiaattina USA:ssa ja Kanadassa sekä 1950 WHO-stipendiaattina USA:ssa. Hän opiskeli myös kansainvälisesti tunnetussa Yalen yliopiston sairaanhoitajakoulussa.


title: Aino Durchman

text: Hän toi työssään esille yksilöllisyyttä. Potilaan hyvän yleishoidon oli oltava myös hyvää terveydenhoitoa. Sairaanhoidon oppimisen tuli edeltää erikoisalojen sairaanhoidon oppimista. Hän myös puolusti sairaanhoitajaoppilaiden oikeuksia aikana, jolloin oppilaat olivat sairaaloille vain välttämätöntä työvoimaa. Hän seurasi oppilaidensa menestymistä ja osasi sen perusteella ehdottaa heille omaa erikoistumisalaansa.


title: Aino Durchman

text: Durchmanista tuli Suomen ensimmäinen sairaanhoitajakoulun johtaja, kun hän aloitti työnsä Helsingin sairaanhoitajatarkoulussa 1936. Kaikki sairaanhoitajien koulutus yhdistettiin Helsingin sairaanhoito-opistoon 1958, ja Durchmanista tuli opiston rehtori. Tästä virasta hän siirtyi eläkkeelle 1959.


title: Aino Durchman

text: Aino Durchman kuoli 102-vuotiaana 1994.


Aino Durchman


title: Lanao del Sur

text: Lanao del Sur on Filippiinien Mindanaon autonomisella muslimialueella sijaitseva provinssi. Sen pääkaupunki on Marawi. Provinssin naapureita ovat luoteessa Lanao del Norte, idässä Bukidnon ja etelässä Maguindanao ja Cotabato. Sen väkiluku vuoden 2010 väestönlaskennassa oli 933 260.


title: Leyte (provinssi)

text: Leyte on Filippiinien Itä-Visayasin alueella sijaitseva provinssi. Sen pääkaupunki on Tacloban. Se muodostuu Leyten saaren pohjoispuolesta, ja sen ainoa naapuriprovinssi on Southern Leyte. Sen väkiluku vuoden 2010 väestönlaskennassa oli 1 567 984.


title: Maguindanao

text: Maguindanao on Filippiinien Mindanaon autonomisella muslimialueella sijaitseva provinssi. Sen pääkaupunki on Shariff Aguak. Provinssin naapureita ovat pohjoisessa Lanao del Sur, idässä Cotabato ja etelässä Sultan Kudarat. Sen väkiluku vuoden 2010 väestönlaskennassa oli 944 718.


title: Marinduque

text: Marinduque on Filippiinien Mimaropan alueella sijaitseva provinssi. Sen pääkaupunki on Boac. Se koostuu Marinduquen saaresta ja sitä ympäröivistä pienistä saarista. Sen väkiluku vuoden 2010 väestönlaskennassa oli 227 828.


title: Huhtalampi (Ikaalinen)

text: Huhtalampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Huhtalampi on osa Poltinjoen-Leppäsjärven aluetta.


title: Huhtalampi (Ikaalinen)

text: Lammen pituus on 300 metriä, leveys 100 metriä ja sen pinta-ala on 2 hehtaaria. Se sijaitsee 250 metriä itään Ojajärvestä kalliomäkiä ja soita vuorottelevassa erämaisessa maastossa. Lampeen laskee kuusi suo-ojaa, jotka on kaivettu ympäristön pienialaisiin soihin. Yksi suo-ojista on samalla laskuojana, joka laskee Ojajärveen. Rantaviivan pituus on 750 metriä, mutta lampi on autio. Lammen rannat ovat pääasiassa suota, mutta itäuolinen kallioinen mäki kohoaa yli 12 metrin korkeuteen. Lammen eteläpuolelta kulkee metsäautotie, joka haarautuu vieressä kulkevalta Varissalmen ja Sorvanperän yhdistävältä tieltä.


title: Vähä Ojajärvi (Ikaalinen)

text: Vähä Ojajärvi on Pirkanmaalla Ikaalisissa Tevaniemessä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Ojajärvi on osa Poltinjoen-Leppäsjärven aluetta.


title: Vähä Ojajärvi (Ikaalinen)

text: Järven pituus on 550 metriä, leveys 150 metriä ja sen pinta-ala on 5,1 hehtaaria. Se sijaitsee Ojajärven eteläpuolella ja järviä yhdistää leveä jokimainen uoma. Järvillä on myös samat vedenpinnan korkeudet. Siihen laskee vain kaksi suo-ojaa, jotka ovat Ahvenlammen, sen lähellä oleva nimettömän lammen ja Aittolammen laskuojia. Järvessä on vain yksi pieni luoto. Rantaviivan pituus on 1,6 kilometriä ja se on puoliksi suota ja puoliksi kalliosta kangasmetsää. Järvi on autio lukuun ottamatta pientä kämppää 50 metriä länsirannasta.


title: Vähä Ojajärvi (Ikaalinen)

text: Noin 100 metriä itään sijaitsee nimetön lampi, jonka pituus on 60 metriä.


title: Vähä Ojajärvi (Ikaalinen)

text: Pirkan Taipaleen Parkanoon johtava reitti ohittaa Vähä Ojajärven sen eteläpuolelta. Reitillä on nuotiopaikka Vähä Ojajärven kohdalla suon reunassa olevalla kalliolla. Itäpuolella reitti kiertää viereisen Ahvenlammen.


title: Uuden Musiikin Kilpailu 2016

text: Uuden Musiikin Kilpailu 2016 (UMK 2016) järjestettiin 6.- 27. helmikuuta 2016. Kilpailun voitti Sandhja kappaleellaan "Sing It Away". Kilpailu oli järjestyksessään 5. Uuden Musiikin Kilpailu.


title: Uuden Musiikin Kilpailu 2016

text: Kilpailuun osallistuu 18 avoimen haun kautta mukaan päässyttä laulajaa/yhtyettä jotka jaetaan kolmeen semifinaaliin. Jokaisesta semifinaalista yleisö äänestää kolme parasta finaaliin. Finaalissa kilpailun voittajan päätävät puoliksi yleisö ja puoliksi raadit. Vuonna 2016 mukana ovat seuraavat raadit: Viisuasiantuntijat, Muusikot, Bloggaajat, Media, Tubettajat, Suomenruotsalaiset, Sateenkaari, Eduskunta, Asfalttimiehet, Lapset ja Somettajat. Parhaimman yhteistuloksen saanut voittaa kilpailun ja edustaa Suomea Euroviisuissa 2016.


title: Uuden Musiikin Kilpailu 2016

text:
Vuoden 2016 Uuden Musiikin Kilpailun ensimmäinen semifinaali kilpailtiin 6.2.2016 Ylen studiolla. Ennakkoäänien mukaan finaaliin olivat pääsemässä Saara Aalto, Stella Christine ja Pää-Äijät. Lopullisissa tuloksissa Eini pääsi Pää-Äijien tilalta finaaliin.
Toinen semifinaali käytiin 13. helmikuuta. Finaaliin pääsivät Cristal Snow, Annica Milán & Kimmo Blom sekä Mikael Saari, jotka kaikki olivat myös ennakkoäänien perusteella menossa finaaliin.
Vuoden kolmas semifinaali kilpailtiin 20. helmikuuta. Ennakooäänien perusteella Tuuli Okkonen, Barbe-Q-Barbies ja Sandhja olivat menossa finaaliin eivätkä lopulliset tulokset muuttaneet tilannetta.
Finaalia seurasi keskimäärin 690 000 televisionkatsojaa.


title: Helsinki (albumi)

text: Helsinki on ramopunk-yhtye Häiriköiden järjestyksessään viides studioalbumi. Se julkaistiin 21. lokakuuta 2015 levymerkillä Airiston punk-levyt. Albumi on yhtyeen ensimmäinen sitten vuonna 2006 julkaistun "Ratkaisun". Helsingin yleisilme on pääosin yrmeä ja ahdistunut.


title: Helsinki (albumi)

text: Albumi sai positiivisen vastaanoton. Soundin Asko Alanen antoi albumille neljä tähteä viidestä, kehuen yhtyettä edelleen ”luotettavan ripeäksi ja rosoiseksi levyttäjäksi”, ja kappaleiden rokkaavan jäntevästi. Desibelin Mika Roth mainitsi yhtyeen musiikin olevan aiempaan tuotantoon verrattuna perinteisempää punkia. Roth kehuu sävellyksiä mutta huomauttaa tekstien olevan heikompia.


title: Ahvenlampi (Ikaalinen, Tevaniemi)

text: Ahvenlampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ahvenlampi on osa Poltinjoen-Leppäsjärven aluetta.


title: Ahvenlampi (Ikaalinen, Tevaniemi)

text: Lammen pituus on 250 metriä, leveys 250 metriä ja sen pinta-ala on 3,7 hehtaaria. Se sijaitsee 250 metriä etelään Ojajärvestä Ahvenlamminnevan sisällä. Ympäröivä suo on muutamaa reunaojaa lukuun ottamatta ojittamatta ja lampeen laskee vain kaksi ojaa. Lammella ei ole laskuojaa. Rantaviivan pituus on 800 metriä ja se on suota. Lampi on autio lukuun ottamatta pientä kämppää, joka sijaitsee 50 metrin etäisyydellä suon reunassa. Lammelle johtaa polkuja vierestä kulkevalta metsäautotieltä.


title: Ahvenlampi (Ikaalinen, Tevaniemi)

text: Pirkan Taipaleen Parkanoon johtava reitti ohittaa Ahvenlammen sen eteläpuolelta kiertäen. Viereisellä Vähä Ojajärven kohdalla suon reunassa olevalla kalliolla sijaitsee nuotiopaikka.


title: Vikainen

text: Vikainen on muun muassa seuraavien suomalaisten sukunimi:


title: Aittolampi (Ikaalinen)

text: Aittolampi on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Aittolampi on osa Poltinjoen-Leppäsjärven aluetta.


title: Aittolampi (Ikaalinen)

text: Lammen pituus on 450 metriä, leveys 200 metriä ja sen pinta-ala on 3,6 hehtaaria. Se sijaitsee 800 metriä Ojajärvestä kaakkoon kallioisista mäistä ja kivikoista muodostuvassa erämaassa. Lampeen on kaivettu yhdeksän suo-ojaa, joista yksi toimii samalla laskuojana Vähä Ojajärveen. Lammessa on yksi 100 metriä pitkä saari, joka hallitsee lammen näkymää. Rantaviivan pituus on 1,3 kilometriä ja on pääasiassa suota. Rantaan ulottuu kuitenkin kolme kallioista yli 15 metriä korkeaa mäkeä. Saareen on rakennettu vapaa-ajan asunto, mutta muuten lampi on autio. Sinne johtaa ainoastaa polkuja.


title: Aittolampi (Ikaalinen)

text: Pirkan Taipaleen Parkanoon johtava reitti ohittaa Aittolammen sen pohjoispuolelta. Polku ylittää suon pitkospuita. Reitillä on nuotiopaikka Vähä Ojajärven kohdalla suon reunassa olevalla kalliolla.


title: Marcus Rashford

text: Marcus Rashford (s. 31. lokakuuta 1997 Manchester) on englantilainen jalkapalloilija, joka edustaa Englannin valioliigassa pelaavaa Manchester Unitedia sekä Englannin maajoukkuetta. Pelipaikaltaan oikeajalkainen Rashford on hyökkääjä.


title: Marcus Rashford

text: Rashford on Manchester Unitedin kasvatti. Hän debytoi seuran edustusjoukkueen paidassa 25. helmikuuta 2016 Eurooppa-liigan ottelussa FC Midtjyllandia vastaan ollen avauksessa loukkaantuneen Anthony Martialin tilalla. Rashford onnistui ottelussa kahdesti maalinteossa. Valioliigassa hän teki debyyttinsä samalla viikolla 28. helmikuuta 2016 Arsenalia vastaan tehden niin ikään kaksi maalia. Rashford teki debyyttiottelussaan maalin myös Manchesterin derbyssä (20. maaliskuuta 2016), Englannin maajoukkueessa (27. toukokuuta 2016), Englannin alle 21-vuotiaiden maajoukkueessa (6. syyskuuta 2016), Englannin liigacupissa (21. syyskuuta 2016) ja Mestarien liigassa (12. syyskuuta 2017).


title: Marcus Rashford

text: Rashford syntyi Wythenshawessa, Etelä-Manchesterissa. Hän aloitti jalkapallon Fletcher Moss Rangersissa 5-vuotiaana ja liittyi Manchester Unitedin junioriakatemiaan 7-vuotiaana.


title: Marcus Rashford

text: Louis van Gaal nimesi Rashfordin ensimmäistä kertaa ManU:n penkille 21. marraskuuta 2015 Valioliigan otteluun Watfordia vastaan, jonka United voitti 2–1. 25. helmikuuta 2016 Rashford lisättiin viime hetkellä Manchester Unitedin avauskokoonpanoon Eurooppa-liigan pudotuspelikierroksen otteluun FC Midtjyllandia vastaan, kun Anthony Martial loukkaantui lämmittelyssä. Rashford teki 5–1 voitossa kaksi maalia. Rashfordista tuli tuolloin Manchester Unitedin historian nuorin maalintekijä Euro-otteluissa. Aiempi ennätys oli George Bestin nimissä. Kolme päivää myöhemmin Rashford teki Valioliigadebyyttinsä Arsenalia vastaan. Rashford teki jälleen kaksi maalia 3–2 kotivoitossa ja hänestä tuli Unitedin kolmanneksi nuorin maalintekijä Valioliigassa Federico Machedan ja Danny Welbeckin jälkeen. 20. maaliskuuta Rashford teki Manchesterin derbyssä ottelun ainoan maalin, kun United haki ensimmäisen vierasvoittonsa Citystä sitten vuoden 2012. Rashford oli ottelun aikaan 18 vuotta ja 141 päivää vanha ja näin hänestä tuli nuorin maalintekijä Manchesterin derbyssä Valioliigan ajalta. Rashford teki kaudella 2015–2016 18 ottelussa 8 maalia. Valioliigassa pelejä kertyi 11 ja maaleja 5.


title: Marcus Rashford

text: Uudelle kaudelle, jolloin Rashford nimitettiin osaksi edustusjoukkuetta, uusi manageri José Mourinho antoi hänelle uudeksi pelinumerokseen 19. Rashford teki kauden ensimmäisen maalinsa 27. elokuuta 2016 Hull Cityä vastaan mahtavalla tavalla. Rashford tuli Juan Matan tilalle 71. peliminuutilla ja iski voittomaalin lisäajan toisella minuutilla. United voitti ottelun 0–1. Hän maalasi kolmesti syyskuun aikana, 18. syyskuuta 3–1 tappiossa Watfordia vastaan, 21. syyskuuta 3–1 voitossa Northamptonia vastaan Liigacupin kolmannella kierroksella sekä 4–1 voitossa Leicesteriä vastaan. Lokakuussa Rashford arvostettiin toiseksi lahjakkaimpana alle 21-vuotiaana jalkapalloilijana portugalilaisen Renato Sanchesin jälkeen. Maalinteossa Rashford onnistui seuraavan kerran 7. tammikuuta FA Cupin ottelussa Jaap Stamin valmentamaa Readingia vastaan. Hän teki kaksi maalia 4–0 voitossa.


title: Marcus Rashford

text: Rashford voitti kolmannen pokaalinsa 26. helmikuuta, kun Manchester United voitti Englannin liigacupin finaalissa Southamptonin 3–2. Rashford tuli kentälle 77. minuutilla Jesse Lingardin tilalle. 16. huhtikuuta Rashford oli merkittävässä roolissa 2–0 voitossa Chelseaa vastaan. Hän teki 1–0 maalin 7. peliminuutilla Ander Herreran läpisyötöstä. Neljä päivää myöhemmin Rashford teki jälleen tärkeän maalin, kun United voitti Eurooppa-liigan puolivälierien toisessa osaottelussa Anderlechtin jatkoajan jälkeen 2–1. Rashford teki voittomaalin ottelun 107. peliminuutilla ja näin United meni jatkoon yhteismaalein 3–2. 24. toukokuuta Rashford pelasi avauksessa Eurooppa-liigan loppuottelussa hollantilaista Ajaxia vastaan, jonka United voitti 0–2. Pokaali oli Rashfordille uran neljäs ja ensimmäinen Euroopan kilpailuissa. Rashford pelasi kauden aikana enimmäkseen lainalla, kun United hankki ennen kauden alkua joukkueeseensa Zlatan Ibrahimovićin. Rashford pelasi kauden aikana eniten pelejä koko joukkueesta, kun hän esiintyi kaikkiaan 53 ottelussa kauden aikana. Rashford teki kaudella 2016–2017 kaikkiaan 11 maalia. Valioliigassa pelejä kertyi 32 ja maaleja 5.


title: Marcus Rashford

text: Rashford pelasi toisen täyden edustusjoukkuekautensa ensimmäisen pelin 8. elokuuta UEFA Super Cupin ottelussa Real Madridia vastaan. Rashfors tuli Jesse Lingardin tilalle puoliajalla. United hävisi ottelun 2–1. Rashford oli viisi päivää myöhemmin avauskokoonpanossa Valioliigakauden avausottelussa West Hamia vastaan. Hän syötti United-debyyttinsä pelanneen Romelu Lukakun avausmaalin, kun United voitti 4–0. Rashford iski kauden ensimmäisen maalinsa 26. elokuuta 2–0 voitossa Leicesteriä vastaan. 12. syyskuuta Rashford teki maalin Mestarien liiga-debyytissään Baselia vastaan. United voitti ottelun 3–0 ja Rashford teki kuudetta kertaa eri kilpailussa debyyttimaalinsa heti ensimmäisessä ottelussa. 20. syyskuuta Rashford iski kahdesti ja syötti kerran Liigacupin ottelussa Burtonia vastaan. 23. lokakuuta Rashforc arvostettiin kolmanneksi lahjakkaimpana alle 21-vuotiaana jalkapalloilijana. Edellä olivat voittaja Kylian Mbappé ja FC Barcelonan Ousmane Dembélé.


title: Marcus Rashford

text: Rashford valittiin Englannin jalkapallomaajoukkueen 26 pelaajan ryhmään, joka matkusti Euroopan-mestaruuskilpailuihin 2016. Hän oli tehnyt debyyttinsä Manchester Unitedissa vain alle neljä kuukautta aiemmin. Manchester Unitedin akatemian valmentaja Nicky Butt arvosteli Rashfordin valintaa "liian aikaisena" ja hän sanoi, että valinnasta voi olla haittaa pelaajan kehityksen kannalta.


title: Marcus Rashford

text: 27. toukokuuta 2016 Rashford pelasi debyyttinsä maajoukkueessa aikuisten tasolla ottelussa Australiaa vastaan. Rashford teki ottelun avausmaalin vain kolmen peliminuutin jälkeen ja hänestä tuli Englannin historian nuorin debyytissään maalin tehnyt pelaaja sekä kaikkiaan kolmanneksi nuorin maalintekijä. Aiemmin nuorin maalin tehnyt debytantti oli Tommy Lawton vuonna 1938.


title: Marcus Rashford

text: 16. kesäkuuta Rashford tuli EM-kisoissa Adam Lallanan tilalle 73. minuutilla ottelussa Walesia vastaan, jonka Englanti voitti 2–1. Rashford oli EM-kisadebyyttinsä aikaan 18 vuotta ja 229 päivää vanha ja näin hänestä tuli Englannin historian nuorin turnauksessa pelannut pelaaja. Aiempi ennätys oli Wayne Rooneyn nimissä EM-kisoista 2004. 11 päivää myöhemmin, Englannin pudottua kisoista hävittyään Islannille 2–1, Rashford tuli kentälle viimeiseksi neljäksi minuutiksi. Hän ohitti tuona aikana vastustajansa kolme kertaa ollen joukkueensa paras tuossa tilastossa, vaikka pelasikin ainoastaan muutaman minuutin.


title: Marcus Rashford

text: Rashford teki ensimmäisen maalinsa virallisessa maaottelussa 4. syyskuuta 2017 MM-karsintapelissä Slovakiaa vastaan, jonka Englanti voitti 2–1.


title: Maukka Maunula

text: Maukka Maunula on suomalainen punkrumpali, joka tuli tunnetuksi vuonna 1988 perustetun Häiriköiden rumpalina. Maunula soittaa myös yhtyeissä The Heartburns, The Pistones, Särkyneet ja Kytänsoittajat. Maunulan aikaisempiin yhtyeisiin lukeutuvat Pää Kii, Nazi Death Camp, Vaasankatu SS ja Problems.


title: Bo-Jungar Wikgren

text: Bo-Jungar Paul Wikgren (s. 28. helmikuuta 1927 Karjaa – 30. tammikuuta 2013) oli suomalainen eläintieteilijä. Hän oli Åbo Akademin yleisbiologian apulaisprofessori vuodesta 1957 ja professori 1967–1990, ja hänen tutkimuskohteensa olivat erityisesti heisimadot. Jäätyään eläkkeelle hän työskenteli tieteenhistorian parissa ja julkaisi teoksen "Biologins historia. Allmänt och i Finland" (1996).


title: Johan Reuter

text: Johan Reuter (27. huhtikuuta 1929 – 2. marraskuuta 2012) oli suomalainen biologi ja professori. Hän väitteli 1963 aiheesta "The internal concentration in some hypotichous ciliates and its dependence on the external concentration". Hän oli Åbo Akademin yleisen biologian apulaisprofessori 1971–1992. Hänen tutkimuskohteenaan oli erityisesti hiirien ja rottien aineenvaihdunta.


title: Julius Polin

text: Julius Bernhard Alexander Polin (23. syyskuuta 1869 Gruzino – 7. tammikuuta 1960 Helsinki) oli suomalainen liikemies.


title: Julius Polin

text: Polin syntyi Venäjän Gruzinossa, jossa hänen isänsä palveli upseerina. Polin kirjoitti ylioppilaaksi Helsingin ruotsalaisesta reaalilyseosta ja valmistui Helsingin yliopistosta vuonna 1891. Hän työskenteli aluksi AB Tornatorilla Tainionkoskella, Kaukaan tehtaalla Lappeenrannassa sekä vielä Finska Ångfartygs Aktiebolagin palveluksessa ennen siirtymistään Kymintehtaan konttoripäälliköksi vuonna 1908. Hän työskenteli yhtiössä yli 30 vuoden ajan, toimien myös sen johtokunnassa. Osake- ja kiinteistösijoituksilla omaisuutensa luonut Polin oli myös mukana lukuisten ruotsinkielisten yhteisöjen toiminnassa, hän kuului muun muassa Stiftelsen för Åbo Akademin hallitukseen ja oli Folkhälsanin kunniajäsen. Vuonna 1960 perustettiin Inez och Julius Polins donationsfond -säätiö, jonka tehtävänä on tukea suomenruotsalaista kulttuuria.


title: Julius Polin

text: Mesenaattina tunnettu Polin oli myös suuri marsalkka Mannerheimin ihailija. 1920-luvulla Polin lahjoitti 100 000 markkaa Mannerheimin ratsastajapatsaan alkupääomaksi, mutta hanke toteutui vasta hänen viimeisinä elinvuosinaan ja veistos paljastettiin Polinin kuoleman jälkeen vuonna 1960.


title: Tulevaisuus on musta

text: Tulevaisuus on musta on ramopunk-yhtye Häiriköiden EP-levy, joka julkaistiin toukokuussa 2012 levymerkillä Airiston punk-levyt. Albumin kansikuvan on toteuttanut Santtu Särkäs.


title: Tulevaisuus on musta

text: Yhtye keikkaili albumin julkaisun tiimoilta viiden keikan verran huhti–toukokuussa 2012.


title: Vikstedt

text: Vikstedt, Wikstedt on muun muassa seuraavien suomalaisten sukunimi:


title: Kaj Wikström

text: Kaj Lennart Wikström (s. 24. helmikuuta 1939 Turku) on suomalainen kielitieteilijä ja professori. Hän on ollut Joensuun yliopiston ruotsin kielen professori 1980–2002 ja tutkinut nykyruotsin kieli- ja merkitysoppia ja kielipedagogiikkaa. Sitä ennen hän oli Tampereen yliopistossa apulaisprofessori 1978–1980.


title: Ratkaisu (albumi)

text: Ratkaisu on ramopunk-yhtye Häiriköiden neljäs studioalbumi. Se julkaistiin huhtikuussa 2006 levymerkillä Woimasointu.


title: Ratkaisu (albumi)

text: Albumi sai positiivisen vastaanoton. Soundin Asko Alanen antoi albumille neljä tähteä viidestä kehuen laulaja-kitaristi Erkko Salosen määrätietoista lyriikkaa ja lauluääntä sekä yleistä musiikillisten palasten loksahtamista kohdalleen. Desibelin Ilkka Valpasvuo antoi neljä tähteä viidestä mainiten albumin yhtyeen siihen astisista parhaaksi.


title: Varun Dhawan

text: Varun Dhawan (s. 24. huhtikuuta 1987 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän on elokuvaohjaaja David Dhawanin poika. Valmistuttuaan Nottingham Trent Universitysta hän avusti Karan Joharia tämän ohjatessa elokuvaansa "Nimeni on Khan" (2010). Hän teki näyttelijändebyyttinsä Joharin romanttisessa komediassa "Student of the Year" (2012), mistä hän sai parhaan miestulokkaan Filmfare Awards -ehdokkuuden.


title: Varun Dhawan

text: Dhawan näytteli kahdessa kaupallisesti menestyneessä elokuvassa; romanttisessa komediassa "Humpty Sharma Ki Dulhania" (2014) ja tanssielokuvassa "ABCD 2" (2015). Hän sai kehuja kriitikoilta sekä parhaan miespääosan Filmfare Awards -ehdokkuuden kostajan roolistaan trillerissä "Badlapur" (2015).


title: Atom Heart Mother World Tour

text: Atom Heart Mother World Tour oli Pink Floydin kiertue, jolla yhtye promotoi Atom Heart Mother -albumia.


title: Atom Heart Mother World Tour

text: tyypillinen vuoden 1970 settilista sisälsi joitakin seuraavista:


title: Ilmakunnas

text: Ilmakunnas on suomalainen sukunimi, joka on muun muassa seuraavilla henkilöillä:


title: Diederich Nikolaus Winkel

text:
Diederich Nikolaus Winkel (Diederich Nicolaus Winkel, myös Dietrich Nikolaus Winkel) (24. elokuuta 1777 Lippstadt – 28. syyskuuta 1826 Amsterdam) oli saksalais-alankomaalainen automaattiurkujen rakentaja, kelloseppä ja keksijä. Alle kolmivuotiaana orvoksi jäänyt Winkel valmistui sittemmin kellosepäksi toimien aluksi syntymäkaupungissaan. Vuonna 1816 hän muutti Amsterdamiin, jossa asui loppuikänsä.
Parhaiten Winkel tunnetaan keksimästään metronomista. Teknisesti vaativampi on hänen kehittelemänsä komponiumi-niminen orkestrioni, joka poikkeusellisesti kykenee muuntelemaan sillä esitettyjä teoksia esittämisen aikana. Brysselin soitinmuseossa esillä olevan alkuperäisen komponiumin lisäksi Winkelin rakentamista soittimista on tallella ainakin neljät automaattiurut, jotka kaikki ovat teknisesti korkealaatuisia ja edustavat kokeellisuudessaan tekijänsä kekseliäisyyttä.


title: Ain’t

text: Ain’t on englannin kielessä esiintyvä lyhennys, joka tarkoittaa ilmaisuja "am not", "is not", "are not", "has not" ja "have not". Sanan kehitys tarkoittamaan muotoja "to be not", "to have not" ja "to do not" tapahtui itsenäisesti ja eri aikoina. Ain’t-sanan käyttö olemista kuvaaviksi muodoiksi ("to be not") vakiintui yleiseen käyttöön 1700-luvun puoliväliin mennessä ja omistamista kuvaaviksi muodoiksi ("to have not") 1800-luvun alkuun mennessä. Sanakirjat ja tyylioppaat yleensä pitävät ain’t-sanan käyttöä epästandardina, paitsi silloin kun sitä käytetään retorisen vaikutuksen aikaansaamiseksi. Sitä löytyy harvoin muodollisista kirjallisista teoksista.


title: Ain’t

text: Ain’t-ilmaisun käyttö on usein kiistan aiheeksi nouseva kohde englannin kielessä. Ilmaisua käytetään usein epämuodollisissa tilanteissa tai puhetilanteissa, erityisesti tietyillä alueilla tai tietyissä murteissa. Sen käyttöön liitetään usein vahva leima, ja sen perusteella ihmisestä saatetaan tehdä päätelmiä hänen sosioekonomisesta tai alueellisesta statuksesta sekä koulutuksesta.


title: Ain’t

text: "Ain’t"–ilmaisulla on useita edeltäneitä muotoja, jotka vastaavat monia eri "to be not" ja "to have not" –muotoja, joista ain’t on lyhenne. "Ain’t"–sanan kehitys muodoiksi "to be not" ja "to have not" on diakroninen yhteensattuma eli ne kehittyivät itsenäisesti ja eri aikoina.


title: Ain’t

text: "Amn’t"–lyhennys am not -ilmaisua tarkoittavana on ollut käytössä vähintään vuodesta 1618. Koska monet englantilaiset välttävät nasaalia kahden konsonantin yhdistelmää "mn", "amn’t"–sanan "m" alkoi jäädä pois sanasta, mikä näkyi kirjoituksessa uutena muotona "an’t". Ei-roottisissa murteissa "aren't" kadotti r-äänteen ja alkoi ääntyä muodossa "an't".


title: Ain’t

text: "Han’t" tai "ha’n’t", varhainen lyhennys ilmaisuille has not ja have not, kehittyi s-kirjaimen jäätyä pois has not -ilmaisusta ja v–kirjaimen hävittyä have not –ilmauksesta. "Ain’t" lyhenteenä "has not" ja "have not" –ilmauksille ilmaantui ensimmäisen kerran sanakirjoihin 1830-luvulla.


title: Ain’t

text: "Ain’t"-sanaa "didn’t"-ilmausta tarkoittavana pidetään laajalti afrikkalaisamerikkalaiseen englantiin kuuluvana ominaisena piirteenä, vaikkakin siihen kohtaa myös joissakin karibianenglannin murteissa.


title: Ain’t

text: Ain’t-sanaa on kutsuttu ”stigmatisoituneimmaksi sanaksi” sekä ”voimakkaimmaksi sosiaaliseksi markkeriksi” englannin kielessä. Se on näkyvä esimerkki englannin kielessä esiintyvästä šibboletista eli sanasta, jonka perusteella henkilön katsotaan kuuluvan tai olevan kuulumatta johonkin ryhmään.


title: Ain’t

text: Miltei koko sen historian ajan "ain’t"-sanaa pidettiin hyväksyttynä monissa sosiaalisissa ja alueellisissa konteksteissa. Läpi 1600-, 1700- ja 1800-lukujen "ain’t" ja sen edeltäjämuodot olivat osa niin kouluttautuneiden kuin kouluttamattomien englanninkielisten tavallista kielenkäyttöä, ja sen kohtasi muun muassa Jonathan Swiftin, Lord Byronin, Henry Fieldingin ja George Eliotin kirjeenvaihdossa ja fiktiivisessä tuotannossa. Viktoriaanisen ajan Englannin kirjailijoiden William Makepeace Thackerayn ja Anthony Trollopen mukaan 1800–luvun Englannissa koulutetut ja yläluokka pystyivät käyttämään "ain’t"–sanaa vapaasti, mutta vain tuttujen kesken.


title: Ain’t

text: Ain’t-sana joutui varhaisten preskriptivistikirjoittajien erityiseksi kohteeksi. 1700-luvulla ja 1800-luvun alussa jotkin kirjoittajat ryhtyivät tuomaan esille tarvetta perustaa ”puhdas” ja ”oikea” englannin kielen muoto. Lyhenteitä yleensäkin katsottiin pahalla, mutta "ain’t" ja sen eri muodot nähtiin erityisen ”vulgaareina”. Tätä painetta oikeakielisyyteen ajoi lähinnä keskiluokka, mikä johti epäyhteneväiseen tilanteeseen, jossa epästandardien rakenteiden käyttöä jatkoivat sekä alemmat että ylemmät sosiaaliluokat, mutta ei keskiluokka. Syy siihen, miksi oikeakielisyyssäännöt kehottivat voimakkaasti välttämään ain't-sanaa, ei ole täysin selvä.


title: Ain’t

text: Vahva ohjeistus olla käyttämättä "ain’t"–sanaa standardienglannissa on johtanut useisiin väärinkäsityksiin, joita kuvaavat leikillisesti ilmaukset kuten ”ain’t ain’t a word” ja ”ain’t ain’t in the dictionary”. Sana on mukana useimmissa sanakirjoissa, mukaan lukien Oxford Dictionary of Englishissä ja Merriam-Websterin sanakirjoissa. Kuitenkin Oxfordin sanakirjan mukaan ”se ei ole osa standardienglantia ja sitä ei koskaan pitäisi käyttää muodollisissa ja kirjoitetuissa konteksteissa”. Vuonna 1961 julkaistu "Webster’s Third New International Dictionary" oli sen ajan standardinmukaisia käytäntöjä vastaan liittäessään seuraavan ain’t–hakusanaa koskevan huomautuksen: "vaikka monien paheksuma ja yleisempi vähemmän koulutettujen keskuudessa, Yhdysvaltain useimmissa osissa monet kultivoituneet käyttävät puhekielessä, erityisesti lausahduksessa "ain’t I"”. Useat kommentaattorit paheksuivat sanakirjan suhteellisen sallivaa sanaan kohdistuvaa asennetta, jota osaksi innoitti Philip Goven usko siihen, että ”käytön erottelut olivat elitistisiä ja keinotekoisia”.


title: Ain’t

text: Ain’t-ilmaisua esiintyy kaikkialla englanninkielisessä maailmassa läpi eri alueiden ja yhteiskuntaluokkien, ja se on läpitunkevimpia standardienglantiin kuulumattomia ilmauksia englanninkielessä. Sanaa käytetään kaikkialla Isossa-Britanniassa, ja sen maantieteellinen levinneisyys ajan myötä lisääntyy. Sitä esiintyy myös kaikkialla Yhdysvalloissa. 1800–luvulla kirjailijat usein käyttivät sitä toimimaan merkkinä alueellisista murteista kuten esimerkiksi Cockneyn murteesta.


title: Ain’t

text: Vaikka ain’t–lyhennystä kohtaa harvoin muodollisissa kirjoituksissa, sitä käytetään usein epämuodollisemmissa kirjallisissa yhteyksissä, kuten musiikin sanoituksissa.


title: Jaakko Loikkanen

text: Jaakko Loikkanen (s. 20. maaliskuuta 1985) on suomalainen toimittaja ja uutistenlukija. Hän työskentelee MTV Uutisissa. Vuodesta 2015 asti Loikkanen on lukenut MTV3-kanavalla uutisia. Ennen vuotta 2015 hän työskenteli Ylen ajankohtaistoimituksessa.


title: Jaakko Loikkanen

text: Ylellä Loikkanen työskenteli muun muassa toimittajana ja toimitussihteerinä Ajankohtaisessa kakkosessa, A-studiossa, Pressiklubissa ja Linnan jatkot -ohjelmassa. Kesästä 2014 alkaen hänen pääasiallinen tehtävänsä oli A-studion lähetysten juontaminen.


title: Jaakko Loikkanen

text: MTV:llä hän lukee tätä nykyä uutisia lukijaparinaan muun muassa Maija Lehmusvirta, Ripsa Koskinen-Papunen tai Aino Huilaja.


title: Jaakko Loikkanen

text: Jaakko Loikkanen on opiskellut Tampereen yliopistossa tiedotusoppia ja kansainvälistä politiikkaa.


title: Jurong West

text: Jurong West (, , ) on yksi Singaporen alueista (). Se sijaitsee Läntisellä suuralueella Länsi-Singaporessa. Jurong West rajautuu lännessä Western Water Catchmentiin, etelässä Pioneeriin ja Boon Layhin, idässä Jurong Eastiin ja pohjoisessa Tengahiin. Alueelle on rakennettu uusia rakennuksia 1980-luvulta lähtien, jolloin Jurong jaettiin läntiseen ja itäiseen osaan. Ennen rakennuttamista, alue oli lähinnä viidakkoa ja suota. Nykyään Jurong Westissä on paljon asuntoja, mutta myös teollisuutta Boon Layssa.


title: Jurong West

text: Jurong Westin asukasluku oli vuoden 2010 väestölaskennassa 267 524 ja vuoden 2015 ennusteessa 272 660 asukasta. Alueen pinta-ala on 14,69 km.


title: Jurong West

text: Jurong West on jaettu yhdeksään osalueeseen ().


title: Jurong East

text: Jurong East(, , ) on yksi Singaporen alueista (). Se sijaitsee Läntisellä suuralueella Länsi-Singaporessa. Jurong East rajautuu lännessä Jurong Westiin ja Boon Layhyn, pohjoisessa Tengahiin ja Bukit Batokiin, idässä Clementiin ja etelässä Singaporensalmeen. Jurong Eastissa on paljon asuntoja. Ennen kuin siitä muodostui asuinalue, oli se mäkinen viidakko, jossa oli lampia. Sinne valmistui Singaporen ensimmäinen yrityskeskittymä International Business Park. Jurong Eastiin on jätetty paljon puistoja, ja siellä sijaitsee muun muassa kiinalainen ja japanilainen puutarha. Jurong Eastissa on tiedekeskus ja Singaporen ainoa jäädytetty kaukalo.


title: Jurong East

text: Jurong Eastin asukasluku oli vuoden 2010 väestölaskennassa 88 118 ja vuoden 2015 ennusteessa 84 980. Alueen pinta-ala on 17,83 km.


title: Jurong East

text: Jurong East on jaettu kymmeneen osa-alueeseen ().


title: Clementi (Singapore)

text: Clementi (, ) on yksi Singaporen alueista (). Se sijaitsee Läntisellä suuralueella Keski-Singaporessa. Celemnti rajautuu idässä Jurong Eastiin, pohjoisessa Bukit Batokiin ja Bukit Timahiin, lännessä Queenstowniin ja etelässä Singaporensalmeen. Clementissä on paljon pieniä kauppoja ja kaupustelijoita. Singaporen kansallinen yliopisto sijaitsee Clementissä. Alue on nimetty Sir Cecil Clementi Smithin mukaan, joka hallinnoi aluetta 1800-luvun lopulla. Ennen nykyaikaa, Clementi oli lähinnä suomaata.


title: Clementi (Singapore)

text: Clementin asukasluku oli vuoden 2010 väestölaskennassa 91 874 ja vuoden 2015 ennusteessa 91 630. Alueen pinta-ala on 9,49 km.


title: Clementi (Singapore)

text: Clementi on jaettu yhdeksään osa-alueeseen ().


title: Kallang

text: Kallang (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Kallang rajoittuu etelässä Newtoniin, Orchoriin, Downtown Coreen ja Marina Eastiin, idässä Marine Paradeen ja Geylangiin, pohjoisessa Toa Payohiin ja idässä Novenaan. Alueella on paljon asuntoja. Kallangissa sijaitsi aikaisemmin lentokenttä. Alueella sijaitseva joki on suosittu vesiurheilukohde.


title: Kallang

text: Kallangin asukasluku vuoden 2010 väestölaskennassa oli 99 559 ja vuoden 2015 ennusteessa 101 210. Alueen pinta-ala on 9,17 km.


title: Kallang

text: Kallang jaetaan yhdeksään osa-alueeseen ().


title: Espoon yhteislyseon lukio

text: Espoon yhteislyseon lukio (EYL) on Espoon Kauklahdessa toimiva vuonna 1962 perustettu lukio. Vuoteen 1977 koulu oli valtion oppilaitos. Kunnallistamisen myötä sen nimeksi tuli Kauklahden koulu ja lukio. Nimi muutettiin nykyiseen muotoonsa vuonna 2004 koulun 40-vuotisjuhlan yhteydessä.


title: Espoon yhteislyseon lukio

text: Koulurakennuksen suunnittelivat Heikki ja Kaija Siren ja se valmistui vuonna 1968. Päärakennuksen perusparannus toteutettiin vuosina 2005–2006 ja uudet tilat otettiin käyttöön vuoden 2007 alussa.


title: Espoon yhteislyseon lukio

text: Koulussa on liikuntaluokka sekä samoissa tiloissa toimii myös Espoon yhteislyson yläaste, sekä lukio-opiskeluun suuntautunut lisäluokka eli kymppiluokka.


title: IndieCo

text:
IndieCo ry on Suomen riippumattomien levy- ja tuotantoyhtiöiden yhdistys. IndieColla on 32 jäsenyritystä musiikkialalta. Se on yksi Musiikkituottajat – IFPI Finlandin jäsenistä, joita on yhteensä 18. IndieCo pyrkii edistämään kotimaisen musiikkituotannon monipuolisuutta ja elinvoimaisuutta.
IndieCon jäsenet ovat:
IndieCo ry parantaa jäsenyritystensä toimintaedellytyksiä sekä tukee suomalaisen musiikkituotannon monimuotoisuutta. Se pyrkii edistämään jäsenyrityksiensä asemaa suomalaisessa musiikkikentässä muun muassa toimimalla linkkinä musiikin alalla vaikuttavien muiden yhdistysten ja toimijoiden suuntaan.


title: IndieCo

text: IndieCon tavoitteita ovat:


title: IndieCo

text: IndieCo vaikuttaa ja toimii seuraavissa organisaatioissa:


title: Kasarmikadun pommi-isku

text: Kasarmikadun pommi-isku tapahtui Helsingin Kasarmikadulla sijanneessa poliisilaitoksen talossa 25. syyskuuta 1906. Se kohdistui paikalle majoitettuihin reservipoliiseihin, jotka oli juuri värvätty hallituksen myöntämän lisärahoituksen turvin. Räjähdyksen sattuessa rakennuksessa oli nukkumassa noin 100 miestä, joista yksikään ei loukkaantunut vakavasti.


title: Kasarmikadun pommi-isku

text: Koko keskustan alueella kuulunut räjähdys tapahtui noin kello yhden aikaan yöllä. Se ei kuitenkaan aiheuttanut rakennukselle suuria vahinkoja, ainoastaan kaikki kadunpuoleiset ikkunat rikkoontuivat ja talon kivijalka vaurioitui hieman. Kasarmikadun ja Punanotkonkadun kulmassa sijainneen talon lisäksi ikkunoita hajosi muun muassa läheisestä Kirurgisesta sairaalasta sekä vastapäätä sijaitsevasta Kaartin maneesista. Räjähdys oli niin voimakas, että sisällä olleet poliisit kertoivat koko talon liikahtaneen. Kasarmikatu oli täynnä lasinsirpaleita ja maasta löydettiin myös messinginpalasia, jotka ilmeisesti olivat peräisin pommin kuoresta. Se oli kääritty sanomalehtiin, kadulla lojui muun muassa "Työmiehen" ja "Hufvudstadsbladetin" riekaleita.


title: Kasarmikadun pommi-isku

text: Pommi oli asetettu talon halkokellariin sinne johtavasta pienestä luukusta ja sytytetty pitkällä tulilangalla. Räjähdyksen voima kuitenkin suuntautui avoimesta luukusta ulos, mikä pelasti rakennuksen suurilta vaurioilta. Lisäksi suoraan pommin yläpuolella ollut makuukamari oli tyhjä, joten ainoastaan yksi poliisi sai lasinsiruista lieviä vammoja. Tapauksen tutkimukset aloitettiin välittömästi ja myös Uudenmaan läänin kuvernööri Max Theodor Alfthan vieraili paikalla vielä samana yönä. Iskun tekijöitä ei saatu selville, mutta vastuussa arveltiin olevan jokin venäläistämispoliitiikkaa vastustaneen aktiivisen vastustuspuolueen tai työläisaktivistien taisteluryhmistä.


title: Kasarmikadun pommi-isku

text: Seuraavana yönä Helsingissä tehtiin toinen pommi-isku. Sen kohteena oli Siltasaarenkadulla sijainnut kaupunginviskaali Otto Albrechtin asunto.


title: Juliet ja Joonatan

text: Juliet ja Joonatan on Anna Erikssonin levyttämä käännöskappale, jonka alkuperäisversio "Juliette & Jonathan" osallistui Ruotsin euroviisukarsintoihin vuonna 1996 Lotta Engbergin esittämänä. Laulu sijoittui kyseisessä karsinnassa kolmanneksi. Sen on säveltänyt Torgny Söderberg, ja ruotsinkielisen tekstin on tehnyt Monica Forsberg. Kappaleen suomennos on Anna Erikssonin käsialaa.


title: Juliet ja Joonatan

text: Juliet ja Joonatan on Anna Erikssonin tuplaplatinaa myyneen esikoisalbumin avausraita.


title: Mesopelaginen kerros

text: Mesopelaginen kerros on pelagiaaliin kuuluva meren syvyyskerros. Sen alueeksi on määritelty syvyysväli 200 - 2000 m. Määrittely tulee siitä, että sen yläpuolella on valokerros epipelaginen kerros ja alapuolella pimeäkerros batypelaginen kerros.


title: Tullikamarilla

text: Tullikamarilla on ramopunk-yhtye Poikien live-EP, joka julkaistiin huhtikuussa 2002. Äänitteen kappaleet nauhoitettiin Tullikamarin kulttuurikeskuksessa 15. lokakuuta 2001.


title: Tullikamarilla

text: Albumin takakannessa on teksti ”nauhoitettu suoraan kahdelle raidalle 7 minuutissa ja 10 sekunnissa”.


title: Choa Chu Kang

text: Choa Chu Kang (, ) on yksi Singaporen alueista (). Se sijaitsee Läntisellä suuralueella Luoteis-Singaporessa. Choa Chu Kang rajautuu lännessä Western Water Catchmentiin, etelässä Tengahiin ja Bukit Batokiin, idässä Bukit Panjangiin ja pohjoisessa Sungei Kadutiin. Alue on saanut nimensä sanasta "Kang Chu", joka tarkoittaa kiinalaista maahanmuuttajaa. Ennen asuttamista alueella oli paljon tiikereitä.


title: Choa Chu Kang

text: Choa Chu Kang asukasluku oli vuoden 2010 väestölaskennassa 173 291 ja vuoden 2015 ennusteessa 174 330. Alueen pinta-ala on 6,11 km.


title: Choa Chu Kang

text: Choa Chu Kang on jaettu kuuteen osa-alueeseen ().


title: Hougang

text: Hougang (, ) on yksi Singaporen alueista (). Se sijaitsee Koillisella suuralueella Keski-Singaporessa. Hougang rajautuu etelässä Geylangiin ja Toa Payohiin, idässä Bedokiin ja Paya Lebariin, pohjoisessa Sengkangiin ja lännessä Serangooniin. Nimi tulee hokkienin kielen joen takana tarkoittavasta sanasta hougang. Ennen brittien saapumista, alueella oli paljon kiinalaisia maahanmuuttajia. Brittien saavuttua 1920-luvulla alueelle perustettiin sairaala. Nykyään Hougang on merkittävä asuinalue. Hougangissa on vielä jäljellä alkuperäinen kylä, jossa tuotetaan oma sähkö generaattorien avulla eikä tuoda virallisista voimalaitoksista. Houngangissa on kaksi suurta kauppakeskusta Hougang Mall ja Heartland Mall. Alueelle on myös keskittynyt erilaisia järjestöjä, joista suuri osa on uskonnollisia järjestöjä tai uskonnollisten ryhmien sponsoroimia. Defu Lanessa on pieni teollisuusalue Defu Industrial Park, joka on keskittynyt muun muassa jään ja autoissa käytettävien kalusteiden valmistamiseen.


title: Hougang

text: Hougang asukasluku oli vuoden 2010 väestölaskennassa 216 697 ja vuoden 2015 ennusteessa 222 310. Alueen pinta-ala on 13,93 km.


title: Hougang

text: Hougang on jaettu kymmeneen osa-alueeseen ().


title: Yö uinuu, tuuli hyräilee

text: Yö uinuu, tuuli hyräilee on suomirock-yhtye Kelpo Poikien toinen studioalbumi. Se julkaistiin vuonna 1991 levymerkillä Sonet.


title: Bonnen projektio

text: Bonnen projektio on kartioprojektioita muistuttava oikeapintainen karttaprojektio, josta toisinaan käytetään myös nimityksiä dépôt de la guerre, muunnettu Flamsteed tai Sylvanuksen projektio. Se on saanut tunnetuimman nimensä Rigobert Bonnen (1727–1795) mukaan, mutta jo kauan ennen hänen aikaansa samantapaista projektiota olivat käyttäneet Sylvanus vuonna 1511, Honter vuonna 1561, De l'Isle ennen vuotta 1700 ja Coronelli vuonna 1696. Sekä Sylvanuksen että Honterin laatimat kartat olivat kuitenkin vain likimäärin Bonnen projektion mukaisia eikä ole selvää, oliko heillä tarkoituksenaan käyttää samaa projektiota.


title: Bonnen projektio

text: Matemaattisesti projektio voidaan määritellä yhtälöillä


title: Bonnen projektio

text: missä


title: Bonnen projektio

text: ja "φ" on leveysaste, "λ" pituusaste, "λ" kartan keskimeridiaanin pituusaste ja "φ" projektiota luonnehtiva standardileveyspiiri.


title: Bonnen projektio

text: Leveyspiirit näkyvät kartassa samankeskisinä ympyränkaarina, ja etäisyydet niitä pitkin ovat oikeassa suhteessa. Kartan keskimeridiaanin ja standardileveyspiirin kohdalla myöskään alueiden muodot eivät vääristy.


title: Bonnen projektio

text: Projektion käänteiskuvaus on


title: Bonnen projektio

text: missä lauseke


title: Bonnen projektio

text: saa "φ":n etumerkin.


title: Bonnen projektio

text:
Bonnen projektiota käytettiin useissa kartastoissa 1800-luvun lopulla ja 1900-luvun alussa varsinkin Pohjois-Amerikan, Euroopan, Aasian ja Australian kartoissa. Suurimittakaavaisissa topografikartoissa sitä on käytetty eräillä alueilla Ranskassa sekä Irlannissa, Marokossa ja eräissä itäisen Välimeren maissa, mutta nykyisin poikittainen Mercatorin projektio on sen pitkälti syrjäyttänyt.
Bonnen projektion erikoistapauksia ovat sinusoidaalinen projektio, jossa "φ" = 0 eli standardileveyspiirinä on päiväntasaaja, sekä Wernerin projektio, jossa "φ" on 90° eli standardileveyspiirinä on pohjois- tai etelänapa. Muut Bonnen projektiot voidaan, samoin kuin toisaalta Bottomleyn projektiokin, käsittää sinusoidaalisen ja Wernerin projektion välimuodoiksi.


title: Taivas vuotaa, lätäköt laulaa

text: Taivas vuotaa, lätäköt laulaa on suomirock-yhtye Kelpo Poikien esikoisalbumi, joka julkaistiin vuonna 1990 levymerkillä Sonet.


title: Bishan

text: Bishan (, , ) on yksi Singaporen alueista (). Se sijaitsee Keskisellä suuralueella Keski-Singaporessa. Bishan rajautuu etelässä Toa Payohiin, lännessä Central Water Catchmentiin, pohjoisessa Ang Mo Kioon ja idässä Serangooniin. Bishan on saanut nimensä kantoninkiinan sanasta "Bi Shang Ting", joka tarkoittaa hautausmaata. Hautausmaa on jäänyt nykyisten asuintalojen alle. Alue on tunnettu seesamiöljystä ja nuudeleistaan.


title: Bishan

text: Bishan asukasluku oli vuoden 2010 väestölaskennassa 91 298 ja vuoden 2015 ennusteessa 90 700. Alueen pinta-ala on 7,62 km.


title: Bishan

text: Bishan on jaettu kolmeen osa-alueeseen ().


title: Bedok

text: Bedok (, ) on yksi Singaporen alueista (). Se sijaitsee Itäisellä suuralueella Kaakkois-Singaporessa. Bedok rajautuu lännessä Marine Paradeen ja Geylangiin, luoteessa Hougangiin, pohjoisessa Paya Lebar ja idässä Tampinesiin. Bedokin alue on mäkistä ja sinne on jätetty viheralueita asutusten väliin. Sana bedok tarkoittaa malaijikielessä suurta rumpua, jolla kutsuttiin muslimeja rukoilemaan moskeijaan. Bedok on yksi Singaporen vanhimmista kaupunkialueista.


title: Bedok

text: Bedok asukasluku oli vuoden 2010 väestölaskennassa 294 519 ja vuoden 2015 ennusteessa 289 750. Alueen pinta-ala on 21,69 km.


title: Bedok

text: Bedok on jaettu kahdeksaan osa-alueeseen ().


title: 1-2-3-4-5-6-7-8

text: 1-2-3-4-5-6-7-8 on ramopunk-yhtye Häiriköiden EP-levy, joka julkaistiin maaliskuussa 2006 levymerkillä Woimasointu. Nimikkokappale äänitettiin Studio 303:ssa alkuvuodesta 2006, ja kappaleet 4–5 äänitettiin livenä Tavastia-klubilla 2. toukokuuta 2003.


title: Toa Payoh

text: Toa Payoh (, ) on yksi Singaporen alueista (). Se sijaitsee Keskisellä suuralueella Keski-Singaporessa. Toa Payoh rajautuu kaakossa Geylangiin, etelässä Kallangiin, luoteessa Novenaan, idässä Central Water Catchmentiin, pohjoisessa Bishaniin ja Serangooniin ja koillisessa Hougangiin. Sana payon tulee malaijin kielen sanasta paya, joka tarkoittaa suota. Toa Payoh tarkoittaa suurta suota. Alue on merkittävä asuinalue. Toa Payohiin on keskittynyt myös merkittävä määrä teollisuutta. Singaporen suurin uutislehti Singapore Press Holdings sijaitsee Toa Payohissa.


title: Toa Payoh

text: Toa Payohin asukasluku oli vuoden 2010 väestölaskennassa 124 653 ja vuoden 2015 ennusteessa 124 940. Alueen pinta-ala on 8,17 km.


title: Toa Payoh

text: Toa Payoh on jaettu kahteentoista osa-alueeseen ().


title: Teemu Packalén

text: Teemu Packalén (s. 22. toukokuuta 1987 Turku) on suomalainen vapaaottelija. 185-senttinen Packalén on painoluokaltaan kevytsarjalainen (-70,3 kg). Packalén edustaa turkulaista Finnfighters' Gymiä, ja on viimeisin suomalainen vapaaottelija, joka on allekirjoittanut sopimuksen Ultimate Fighting Championship -organisaation kanssa.


title: Teemu Packalén

text: Packalén aloitti vapaaottelun vuonna 2007. Tätä ennen hän oli pelannut jääkiekkoa, jossa häntä pidettiin lupaavana pelaajana. Lukkopainissa Packalén on saavuttanut vuonna 2010 Finnish Openin voiton, ADCC Suomen mestaruuden 2014 ja amatöörien Suomen mestaruuden 2010. Packalén saavutti vapaaottelun Suomen mestaruuden vuonna 2012.


title: Teemu Packalén

text: Ensimmäisen ammattilaissäännöin käydyn vapaaotteluottelunsa hän otteli syksyllä 2012. Näiden lisäksi Packalén on menestynyt brasilialaisessa jujutsussa. Packalénin vahvuuksina voidaankin pitää hänen matto-ottelutaitojaan sekä liikkumista. .


title: Teemu Packalén

text: UFC-debyyttinsä Packalén teki vuonna 2015 UFC Fight Night 72 -tapahtumassa Glasgow'ssa Skotlannissa. Packalén otteli kesken peruskuntokautensa lyhyellä valmistautumisajalla ranskalaista Mickael Leboutia vastaan. Ottelu päättyi Leboutin voittoon tuomariäänin. Packalén otteli toisen kerran UFC:ssä 27. helmikuuta 2016 UFC Fight Night 84 -tapahtumassa Lontoossa ranskalaista Thibault Goutia vastaan. Packalén voitti ottelun ensimmäisessä erässä ajassa 0.24 takakuristuksella. Voitto oli Packalénin ensimmäinen UFC:ssä. Packalénin suoritus palkittiin 50 000 dollarin Performance of the Night-bonuksella. Edellisessä ottelussaan Gouti tyrmäsi Anton Kuivasen, jota on tunnetusti pidetty Suomen parhaimpana kevytsarjalaisena. Packalénin voitetuista otteluista yksikään ei ole edennyt toista erää pidemmälle.


title: Teemu Packalén

text: Packalén joutui kuitenkin toisen UFC-ottelunsa jälkeen olkapääleikkaukseen maaliskuussa 2016.


title: Teemu Packalén

text: Packalén asuu avoliitossa fitness-urheilija Eevi Teittisen kanssa.


title: Perjantai 13. (EP)

text: Perjantai 13. on ramopunk-yhtye Häiriköiden EP-levy, joka julkaistiin helmikuussa 2004 levymerkillä Woimasointu.


title: Semilive

text: Semilive on ramopunk-yhtye Häiriköiden EP-levy, joka julkaistiin joulukuussa 2003. Albumin kappaleet nauhoitettiin livenä Semifinal-klubilla kesä–heinäkuun vaihteessa 2003.


title: Semilive

text: EP julkaistiin myös Saksassa levymerkillä Höhnie Records.


title: Lehtijärvi (Parkano)

text: Lehtijärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Lehtijärvi on osa Sammatinjoen valuma-aluetta.


title: Lehtijärvi (Parkano)

text: Järven pituus on 1,2 kilometriä, leveys 350 metriä ja sen pinta-ala on 21 hehtaaria. Se sijaitsee Sammatinjoen uoman järviketjun alimmaisena järvenä ja sen lasku-uoma putoaa 200 metriä pitkällä laskuosuudellaan Ruojärven Ruonanlahteen 20 senttimetriä. Siihen laskee idästä Kurunoja, joka tuo Kurunviidan ja Ojasuon vedet järveen, ja sen lisäksi pari lyhyttä pelto- ja metsäojaa. Järven vesi vaihtuu lähinnä 30 metriä pitkän Mäkelänkosken virtauksesta, joka koostuu lähes kaikesta Sammatinjoen valuma-alueen vesistä. Rantaviivan pituus on 2,7 kilometriä. Kolmasosa rantaviivasta on peltomaata ja loput metsäisiä rinteitä. Järven lähiympäristössä sijaitsee kolme maatilaa ja rannoille on rakennettu kaksi vapaa-ajan asuntoa. Järven itärantaa seuraa yhdystie 13275 ja Lehtikosken ylittää toinen yhdystie 13289, joka yhtyy edelliseen kosken länsirannalla. Itärantoja seuraa taloille vievä yksityistie. Noin 200 metrin etäisyydellä järven ohittaa Tampere-Seinäjoki-junarata.


title: Lehtijärvi (Parkano)

text: Vanhassa puhtaaksi piirretyssä pitäjänkartassa näkyy Lehtijärven pohjoisosa. Järven rannat olivat silloin pääasiassa niittyä, jonka joukossa oli pieniä peltotilkkuja. Ne kuuluivat ainakin Lehtijärven tai Lehtikosken maatiloille. Kartan ulkopuolisista tiloista ei ole tässä tietoa. Ylinenlampi ja Marjolampi muodostivat yhtenäisen järvialtaan, joka on piirretty karttaan nimettömänä ja jonka laskuoja oli piirretty mutkaisena uomana. Sen eteläpäässä sijaitsi Mäkelän torppa. Nämä kaikki kuuluivat Vahojärven kylään. Lehtijärven talon kautta kulki tie, joka seurasi Sammatinjoen uomaa pohjoiseen.


title: Ylinenlampi (Parkano, Jaakkolankylä)

text: Ylinenlampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ylinenlampi on osa Sammatinjoen valuma-aluetta.


title: Ylinenlampi (Parkano, Jaakkolankylä)

text: Lammen pituus on 300 metriä, leveys 100 metriä ja sen pinta-ala on 1,6 hehtaaria. Se sijaitsee Sammatinjoen uoman järviketjun toiseksi alimmaisena järvenä, joka laskee Lehtijärveen 30 metriä pitkän Mäkelänkosken kautta. Koskessa on vain 10 senttimetrin pudotus. Lampeen tulee vettä vain Marjolammesta, jonka 150-metriseen lasku-uomaan yhtyy oikealta eli lännestä Korpiluoma. Se on noin kaksi kilometriä pitkä suo-oja, joka on myös Korpilammen laskuoja. Ylisenlammella ei ole muita tulo-ojia. Rantaviivan pituus on 650 metriä, josta länsiranta on suota ja itäranta kovaa maata. Ranassa on vain yksi vapaa-ajan asunto. Lammelle pääsee yhdystieltä 13275, joka kulkee sen länsipuolella. Lammen ohittaa itäpuolelta Tampere-Seinäjoki-junarata.


title: Ylinenlampi (Parkano, Jaakkolankylä)

text: Vanhassa puhtaaksipiirretyssä Parkanon pitäjänkartassa 1800-luvulta kaksi peräkkäistä järveä Ylinenlampi ja Marjolampi on piirretty yhdeksi pitkäksi järveksi, jonka laskuoja mutkitteli lyhyenä Lehtijärveen. Tilanne oli vielä sama vuonna 1909. Järven eteläpäässä sijaitsi Mäkelän pieni torppa. Torpan kautta kulki etelästä pohjoiseen tie, joka seurasi Sammatinjoen uomaa.


title: Hanna Granström

text: Johanna Sofia (Hanna) Granström (18. maaliskuuta 1867 Rauma – 6. tammikuuta 1932 Helsinki) oli suomalainen kieltenopettaja.


title: Hanna Granström

text: Granströmin vanhemmat olivat kauppias Adolf Wilhelm Granström ja Rosa Gabriella Mollin. Hän kävi Helsingin suomalaisen tyttökoulun ja sen jatko-opiston, josta valmistui 1890. Hän teki opintomatkat Britanniaan 1894, 1903, 1906 ja 1913. Hän toimi Tampereen reaalilyseon englannin kielen opettajana 1894–1907, Helsingin suomalaisen tyttökoulun jatkoluokkien (sittemmin tyttölukion) vt. opettaja 1907–1925, vakinainen 1925–1932 ja vt. johtajatar 1914–1925, vt. rehtori 1925–1930, rehtori 1930–1932, suomalaisen jatko-opiston rehtori 1907–1920 ja 1921–1933, Helsingin suomalaisen yhteiskoulun rehtori 1907–1915. Hän julkaisi lehtori C. G. Swanin aloittaman englantilais-suomalaisen sanakirjan 1904.


title: Marjolampi (Parkano)

text: Marjolampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Marjolampi on osa Sammatinjoen valuma-aluetta.


title: Marjolampi (Parkano)

text: Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee Sammatinjoen uoman järviketjun kolmanneksi alimmaisena järvenä. Itärantaan laskee metsäoja, joka tuo vettä metsäsoilta Ilvesvuoren ympäriltä. Käytännössä kaikki vesi, joka virtaa lammen läpi, tulee 1,2 kilometriä pitkän Jaakkolanjärven Haavistonlammesta alkavasta joen osuudesta. Vesi poistuu 150 metriä pitkään uomaan ja laskee Ylisenlampeen. Näiden järvien vedenpinnat ovat samalla korkeudella. Rantaviivan pituus on 550 metriä ja ranta on metsää, jonka koillisreunassa sijaitsee pieni pelto. Lampi on autio ja siihen johtaa kärrypolku. Lasku-uoman ylittää Tampere-Seinäjoki-junarata ja lammen yli kulkee voimalinja.


title: Marjolampi (Parkano)

text: Vanhassa Parkanon pitäjänkartassa 1800-luvulta on Ylinenlampi ja Marjolampi piirretty yhdeksi pitkäksi järveksi. Tilanne oli sama vielä vuonna 1909. Kun Seinäjoki-Tampere-junarata rakennettiin, ylitti se lampien välisen uoman lyhyttä siltaa myöten.


title: Frozen – kuumetta

text: Frozen – kuumetta ("Frozen Fever") on vuonna 2015 ensi-iltansa saanut lyhyt animaatioelokuva, joka on jatkoa vuoden 2013 elokuvalle "Frozen – huurteinen seikkailu". Elokuvassa Elsa järjestää syntymäpäiväjuhlat siskolleen Annalle.


title: Frozen – kuumetta

text: Lyhytanimaation pituus on seitsemän minuuttia, ja se esitettiin elokuvateattereissa "Cinderella – Tuhkimon tarina" -elokuvan yhteydessä. Myöhemmin lyhytelokuva julkaistiin DVD:lle "Frozenin" sing-along-versiossa.


title: Frozen – kuumetta

text: Elsa valmistelee Annalle yllätyssynttäreitä Kristoffin, Svenin ja Olafin kanssa. Elsa kuitenkin vilustuu ja tulee taikoneeksi joukon pieniä ”lumimiehiä” (snowgies), jotka yrittävät pilata yllätysjuhlien valmisteluita.


Karsinnat jalkapallon Euroopan-mestaruuskilpailuihin 2004 käynnistyivät vuonna 2002. Isäntämaan Portugalin joukkueet saivat molemmat automaattisen paikan lopputurnaukseen. Kaikkiaan lopputurnaukseen osallistuu 16 maajoukkuetta.


title: Karsinnat jalkapallon Euroopan-mestaruuskilpailuihin 2004

text: Ensimmäistä kertaa joukkueet jaettiin arvontakoreihin UEFAn maakertoimen perusteella. Arvonnassa arvottiin kuusi kuuden joukkueen ja kolme viiden joukkueen lohkoa. Lohkovoittajat sekä paras lohkokakkonen menevät suoraan kisoihin, muut kahdeksan lohkokakkosta etenevät jatkokarsintaan, josta jokaisen otteluparin voittaja pääsee lopputurnaukseen.


text: Karsintalohkot arvottiin Varsovassa 25. tammikuuta 2002.


title: Fiat 124 Spider

text: Fiat 124 Spider on Fiatin vuodesta 2015 lähtien valmistama pieni takavetoinen urheiluauto. Se jakaa suuren osan tekniikastaan Mazda MX-5:n kanssa, ja autoja myös valmistetaan samalla tehtaalla Japanissa. 124 Spider lainaa nimensä alkuperäiseltä Fiat 124 Sport Spider -mallilta, jota valmistettiin vuosina 1966–1982.


title: Fiat 124 Spider

text: Auton voimanlähteenä on 1,4-litrainen MultiAir-bensiinimoottori, jossa on 140 hevosvoimaa tehoa. Urheilullisemmassa Abarth-versiossa moottorin teho on nostettu 170 hevosvoimaan.


title: Akash Nandy

text: Akash Neil Nandy (s. 10. tammikuuta 1997) on malesialainen moottoriurheilija.


title: Akash Nandy

text: Nandy kilpaili Karting-luokissa sijoittuen vuonna 2010 Rotax Max Challenge Malaysia Junior -luokassa toiseksi. Vuonna 2011 Nandy siirtyi JK Racing Asia Series -sarjaan saavuttaen kolme palkintosijaa sijoittuen sarjan seitsemänneksi. Vuonna 2012 Nandy kilpaili Formula Pilota China -sarjassa saavuttaen 24 pistettä ja sijoittui sarjan 12:ksi. Vuonna 2013 Nandy jatkoi sarjassa ja saavutti neljä voittoa, viisi paalupaikkaa ja kymmenen palkintosijaa sijoituen sarjan loppupisteissä kolmanneksi.


title: Akash Nandy

text: Vuonna 2014 Nandy siirtyi Euroopan radoille ja kilpaili Formula Renault Alps -sarjassa josta hän saavutti 35 pistettä. Hän ajoi samana vuonna kaksi kilpailua Eurocup Formula Renault -sarjassa vierailevana kuljettajana. Vuonna 2015 Nandy kilpaili uudessa Remus Formel 3 Pokal -sarjassa saavuttaen kahdeksan voittoa, yhdeksän paalupaikkaa ja yhdeksän palkintosijaa sijoittuen sarjan toiseksi. Samana vuonna hän ajoi yhden kilpailun Asian Le Mans Series -sarjassa. Vuonna 2016 Nandy kilpaili GP3-sarjassa Jenzer Motorsport -tallissa.


title: Cerverí de Girona

text: Cerverí de Girona (eli Guillem de Cervera) oli katalonialainen trubaduuri 1200-luvulla.


title: Cerverí de Girona

text: Hän työskenteli Aragonian hovissa vuosina 1259–1285 ja kirjoitti sinä aikana 119 runoa ja kokoelma sananlaskuja. Hän kuvaa töissään monia historiallisia tapahtumia, joten ne ovat tärkeä tietolähde sen ajan arvojen ja ympäristön ymmärtämisessä. Hänen lauluissaan on myös sanoilla leikittelyä, loppusointuja ja sanaleikkejä, ja monet myöhemmät kirjoittajat ovat jäjitelleet hänen tyyliään.


title: Bombayn pörssi

text: Bombayn pörssi (BSE) on Intian Mumbaissa toimiva, alkujaan vuonna 1875 perustettu arvopaperipörssi. Pörssiä operoi "BSE Limited" -konserniyhtiö (aiemmalta nimeltään "Bombay Stock Exchange Limited"). Pörssiä on kutsuttu lehdistössä kotikaupunkinsa nykynimen mukaan myös Mumbain pörssiksi tai joskus "Intian pörssiksi", jotka nimet voivat ilman pörssilyhennettä sekaantua samassa Mumbain kaupungissa toimivaan Intian kansalliseen pörssiin (NSE).


title: Bombayn pörssi

text: Bombayn pörssi oli tammikuussa 2016 listattujen yhtiöiden markkina-arvoltaan (1 387 mrd. USD) noin 12. suurin arvopaperipörssi maailmassa. Listattujen yritysten määrässä BSE on maailman suurin arvopaperipörssi, sillä BSE noteerasi tuolloin 5 860 yrityksen osakkeita ja yhtä paitsi kaikki olivat intialaisia yrityksiä. Esimerkiksi New Yorkin pörssi listasi samaan aikaan 2 403 yritystä, joista 513:lla oli kotipaikka ulkomailla.


title: Bombayn pörssi

text: BSE mainostaa itseään maailman nopeimpana pörssinä, jossa keskimäärin arvopaperikauppa syntyi kuudessa mikrosekunnissa. Osakevaihto on silti ollut listauksiin ja markkina-arvoon nähden arvoltaan pientä (tammikuussa 2016 yhteensä 9,185 mrd. USD). Indeksioptioiden kauppa on kuitenkin vilkasta. Osakevaihdon arvolla mitattuna Intian kansallinen pörssi (NSE), joka on toinen suuri arvopaperipörssi Mumbaissa ja Intiassa, oli tuntuvasti vilkkaampi (kuukausivaihdon voluumi 51 692 mrd. USD, Maailman pörssien yhteistyöjärjestö WFE:n tilasto 1/2016).


title: Bombayn pörssi

text: Bombayn pörssin tunnetuin osakeindeksi on S&P BSE Sensex (BSE30). Se mittaa 30 keskeisen, Bombayn pörssissä listatun intialaisen suuryrityksen markkina-arvon kehitystä. Usean BSE Sensex -indeksin yrityksen osakeet noteerataan myös Intian kansallisessa pörssissä (NSE) ja nämä osakkeet ovat Sensexin lisäksi mukana myös kilpailevassa NSE:n CNX Nifty -osakeindeksissä (Nifty 50).


title: Aleksander Grajf

text: Aleksander ”Sašo” Grajf (, s. 25. kesäkuuta 1965 Maribor, Slovenian ST, Jugoslavia) on slovenialainen, uransa lopettanut ampumahiihtäjä. Grajf edusti vuoteen 1991 asti Jugoslavia ja on kilpaillut myös maastohiihdossa.


title: Aleksander Grajf

text: Grajf edusti olympialaisissa Jugoslaviaa vuoden 1984 Sarajevon ja vuoden 1988 Calgaryn talviolympialaisissa, lajinaan maastohiihto. Sloveniaa hän edusti vuoden 1992 Albertvillen, vuoden 1998 Naganon ja vuoden 2002 Salt Like Cityn olympialaisissa, lajinaan ampumahiihto. Ampumahiihdon maailmanmestaruuskilpailuihin Grajf osallistui vuosina 1988, 1993, 1998, 1999 ja 2001.


title: Aleksander Grajf

text: Vuoden 1984 Sarajevon talviolympialaisissa 18-vuotias Grajf edusti Jugoslaviaa maastohiihdossa. Grajf oli Jugoslavian maastohiihtojoukkueen nuorin mies ja koko joukkueen toiseksi nuorin heti 16-vuotiaan naishiihtäjä Andreja Smrekarin jälkeen. Grafj osallistui ainoastaan 15 kilometrin matkalle, ollen lopputuloksissa sijalla 48. Hän hävisi kilpailun voittaneelle Ruotsin Gunde Svanille neljä minuuttia ja 55,5 sekuntia. Ivo Čarman oli lopputuloksissa sijalla 35, Dušan Đurišič sijalla 40 ja Jože Klemenčič ei päässyt maaliin. Grajf ei kilpaillut 4 × 10 kilometrin viestijoukkueeseen, vaan hänen paikallaan oli Janež Kršinar.


title: Aleksander Grajf

text: Grajf edusti Jugoslaviaa maastohiihdossa myös vuoden 1988 Calgaryn olympialaisissa. Grajfin lisäksi Jugoslavian hiihtojoukkueeseen ei kuulunut kuin Janež Kršinar. Grajf osallistui 15, 30 ja 50 kilometrin kilpailuihin. Edellä mainitussa järjestyksessä Grajfin sijoitukset olivat 44, 53 ja 52. Hän hävisi jokaisella matkalla Kršinarille.


title: Aleksander Grajf

text: Slovenia itsenäistyi Jugoslavian sosialistisesta liittotasavallasta vuonna 1991. Uusi tasavalta osallistui ensimmäistä kertaa itsenäisenä valtiona olympialaisiin vuoden 1992 Albertvillen talviolympialaisissa. Grajf oli vaihtanut lajikseen ampumahiihdon. Olympialaisissa Grajf osallistui jokaiselle matkalla, eli 10 kilometrin sprinttiin, 20 kilometrin kilpailuun sekä 4 × 7,5 kilometrin viestiin. Sprintissä Grajf oli paras sloveeni oltuaan lopputuloksissa sijalla 33. 20 kilometrin kilpailussa hän nosti sijoitustaan 24:ksi, mutta Boštjan Lekan oli häntä parempi oltuaan lopputuloksissa sijalla 21. Viestissä Slovenian joukkue Grajf, Uroš Velepec, Jure Velepec ja Janez Ožbolt sijoittui sijalle 20. Heikommin menestyi ainoastaan Etelä-Korean viestijoukkue.


title: Aleksander Grajf

text: Grajf ei ollut mukana vuoden 1994 Lillehammerin talviolympialaisissa, mutta kuuluin Slovenian joukkueeseen taas vuoden 1998 Naganon talviolympialaisissa. Grajf oli 32-vuotiaana ampumahiihtojoukkueen vanhin kilpailija. Grajf osallistui jokaiselle matkalla, eli 10 kilometrin sprinttiin, 20 kilometrin kilpailuun sekä 4 × 7,5 kilometrin viestiin. Sprintissä Grajf oli lopputuloksissa sijalla 40, parhaan sloveenin ollessa Jože Poklukar sijalla 16. 20 kilometrin kilpailussa hän nosti sijoitustaan 25:ksi, parhaan sloveenin ollessa Tomaž Globočnik sijalla 11. Viestissä Slovenian joukkue Grajf, Poklukar, Ožbolt ja Globočnik sijoittui sijalle 12.


title: Aleksander Grajf

text: Grajfin viimeisiksi olympialaisiksi jäi vuoden 2002 Salt Like Cityn olympialaiset. Grajf oli 36-vuotiaana koko Slovenian olympiajoukkueen vanhin kilpailija. Grajf osallistui kolmelle matkalla, eli 10 kilometrin sprinttiin, 12,5 kilometrin takaa-ajoon sekä 4 × 7,5 kilometrin viestiin. Hän oli molemmilla henkilökohtaisilla matkoilla Slovenian heikoin edustaja (10 kilometrin kilpailussa 59 ja takaa-ajossa 46). Viestissä joukkue Grajf, Globočnik, Janez Marič ja Marko Dolenc olivat sijalla 10.


title: Aleksander Grajf

text: Grajf kilpaili yhteensä viisissä olympialaisissa, parhaan henkilökohtaisen sijoituksen olleessa sija 24 Albertvillen olympialaisista vuodelta 1992.


title: Aleksander Grajf

text: Ampumahiihdon maailmanmestaruuskilpailuihin Grajf osallistui viidesti vuosina 1988, 1993, 1998, 1999 ja 2001. Hänen paras henkilökohtainen sijoitus tuli 10 kilometrin sprintissä vuonna 2001, jolloin hän oli lopputuloksissa sijalla 14. Vuosina 1999 ja 2001 hän oli Slovenian seitsemänneksi sijoittuneessa viestijoukkueessa.


title: Aleksander Grajf

text: Grajf on naimaton ja hän työskentelee Slovenian puolustusvoimissa kouluttajana. Hän asuu synnyinkaupungissaan Mariborissa. Grajf kärsi urallaan kaksi vakavaa loukkaantumista, kun hän loukkasi vuonna 1986 vasemman polvensa ja vuonna 1993 oikean kyynerpäänsä.


title: Glykolialdehydi

text: Glykolialdehydi (CHO) on yksinkertaisin hydroksialdehydeihin kuuluva orgaaninen yhdiste.


title: Glykolialdehydi

text: Glykolialdehydi on huoneenlämpötilassa kiteistä väritöntä ainetta. Yhdisteellä on hieman makea maku. Aine liukenee hyvin veteen ja useisiin polaarisiin orgaanisiin liuottimiin kuten etanoliin ja pienemmässä määrin dietyylieetteriin. Monomeerina glykolialdehydi esiintyy lähinnä kaasumaisena. Kiinteänä glykolialdehydi esiintyy rengasrakenteisena dimeerinä 2,5-dihydroksi-1,4-dioksaanina. Vesiliuoksessa yhdiste on pääasiassa hydraattina, ja lisäksi esiintyy syklisiä dimeerejä 2,5-dihydroksi-1,4-dioksaania ja 2-hydroksimetyyli-4-hydroksi-1,3-dioksolaania ja pieniä määriä vetysitoutunutta glykolialdehydiä. Luonnossa yhdistettä esiintyy seljojen lehdissä.


title: Glykolialdehydi

text: Glykolialdehydi on suhteellisen hyvä pelkistin, ja se pelkistää muun muassa Fehlingin liuoksen ja ammoniakkia sisältävän hopeanitraattiliuoksen hapettuen glykolihapoksi. Emäksisissä olosuhteissa glykolihappo kondensoituu sokereiksi kuten tetrooseiksi ja heksooseiksi. Reaktiolla hydratsiinien kanssa muodostuu osatsoneja. Ihmiselimistössä glykoli hapettuu alkoholidehydrogenaasin vaikutuksesta glykolialdehydiksi, joka voi edelleen hapettua muun muassa glykolihapoksi, glyoksaaliksi, glyoksyylihapoksi ja oksaalihapoksi.


title: Glykolialdehydi

text: Glykolialdehydiä muodostuu pieniä määriä formaldehydissä kalsiumkarbonaatin vaikutuksesta. Sitä voidaan valmistaa formaldehydin ja synteesikaasun välisellä reaktiolla 150 °C:n lämpötilassa rodiumin katalysoimana tai hapettamalla vinyyliasetaattia vetyperoksidilla osmiumtetroksidin läsnä ollessa.


title: Glykolialdehydi

text: Glykolialdehydiä on havaittu avaruudessa tähtienvälisessä aineessa ja vuonna 2012 ensimmäisen kerran myös suhteellisen lähellä auringonkaltaista tähteä tähden kaasu- ja pölykehässä. Glykolialdehydi reagoi formaldehydin kanssa tähtien lähistöllä muodostaen sokereita kuten riboosia, ja glykolialdehydi myös katalysoi tätä niin kutsuttua formoosireaktiota. Näitä reaktioita pidetään tärkeinä elämän alkuperää koskevissa teorioissa.


title: Maryan Abdulkarim

text: Maryan Abdulkarim (s. 12. toukokuuta 1982 Mogadishu, Somalia) on Suomen somaleihin kuuluva kansalaisaktivisti, joka muutti Suomeen 7-vuotiaana. Hän on tunnettu feministi ja hän toimii järjestöaktiivina Naisasialiitto Unionissa, jonka varapuheenjohtajaksi hänet valittiin vuonna 2014. Maryan Abdulkarim on ollut toimittajana myös järjestön julkaisemassa "Tulva"-lehdessä. Lisäksi hän on toiminut monikulttuurisuuden asiantuntijana Väestöliitossa ja on yksi rasismia vastustavan Rasmus ry:n perustajajäsenistä. Vuonna 2016 hän oli mukana perustamassa Feminististä puoluetta.


title: Maryan Abdulkarim

text: Abdulkarim muutti perheensä kanssa Suomeen 7-vuotiaana. Hän kasvoi Tampereella. Abdulkarim valmistui leipuri-kondiittoriksi Helsingin palvelualojen oppilaitoksesta vuonna 2004. Sen jälkeen hän opiskeli sosionomiopintoja ammattikorkeakoulu Metropoliassa, josta hän valmistui sosionomiksi.


title: Maryan Abdulkarim

text: Abdulkarim ja Eveliina Talvitie julkaisivat teoksen "Noin 10 myyttiä feminismistä" vuonna 2018.


title: Ernest Wänttinen

text: Otto Ernst (Ernest) Wänttinen (20. joulukuuta 1871 Viipuri – 17. elokuuta 1922 Jyväskylä) oli suomalainen rehtori, oppikirjojen tekijä ja suomentaja.


title: Ernest Wänttinen

text: Wänttisen vanhemmat olivat kirvesmies Henrik Wänttinen ja Anna Lovisa Sjöblom. Hän pääsi ylioppilaaksi 1890 Viipurin lyseosta ja valmistui filosofian kandidaatiksi Helsingin yliopistosta 1894.


title: Ernest Wänttinen

text: Wänttinen toimi Jyväskylän lyseossa matematiikan ja fysiikan kollegana ja sittemmin nuorempana lehtorina vuodesta 1899 alkaen ja hän oli koulun rehtorina vuodesta 1917 lähtien.


title: Aavikkohämähäkit

text: Aavikkohämähäkit (Sicariidae) on pihtileukahämähäkkeihin kuuluva hämähäkkien heimo. Näillä ruskeilla hämähäkeillä on 6 silmää kolmena parina. Niiden raajat ja vartalo ovat hyvin karvaiset. Aavikkohämähäkit ovat 0,6 - 1,8 cm:n pituisia. Useimmilla lajeilla on viulun muotoinen kuvio selässään.


title: Aavikkohämähäkit

text: Aavikkohämähäkit rakentavat tasaisia ja tahmeita verkkoja, joita osa lajeista laajentaa kasvaessaan itse. Naaraat munivat koteloon 30-300 munaa ja säilyttävät koteloa verkon takana. Aavikkohämähäkkien purema voi olla hyvin vaarallinen ja aiheuttaa kuolion.


title: Väinö Juusela

text: Juuselan vanhemmat olivat kirkkoherra, lääninrovasti Gustaf Basilius Juslén ja Anna Emilia Sofia Lagerblad. Hän pääsi ylioppilaaksi 1899 Mikkelin lyseosta ja valmistui Helsingin yliopistosta filosofian kandidaatiksi 1904 ja maisteriksi 1906.


title: Väinö Juusela

text: Juusela toimi Lahden kauppakoulun johtajana 1910–1916, köyhäinhoidon ylitarkastajana 1916–1919, SOK:n osuuskauppakoulun johtajana 1919–1920 ja Maalaiskuntien liiton kunnallistoimiston johtajana vuodesta 1921 alkaen.


title: Misamis Occidental

text: Misamis Occidental on Filippiinien Pohjois-Mindanaon alueella sijaitseva provinssi. Sen pääkaupunki on Oroquieta. Provinssin naapureita ovat lännessä Zamboanga del Norte ja Zamboanga del Sur. Sen väkiluku vuoden 2010 väestönlaskennassa oli 567 642.


title: Misamis Oriental

text: Misamis Oriental on Filippiinien Pohjois-Mindanaon alueella sijaitseva provinssi. Sen pääkaupunki on Cagayan de Oro. Provinssin naapureita ovat idässä Agusan del Norte, etelässä Bukidnon ja lännessä Lanao del Norte. Sen väkiluku vuoden 2010 väestönlaskennassa oli 813 856.


title: Mountain Province

text: Mountain Province on Filippiinien Cordilleran hallinnollisella alueella sijaitseva provinssi. Sen pääkaupunki on Bontoc. Provinssin naapureita ovat pohjoisessa Kalinga, Apayao ja Abra, etelässä Benguet ja Ifugao ja lännessä Ilocos Sur. Sen väkiluku vuoden 2010 väestönlaskennassa oli 154 187.


title: Negros Occidental

text: Negros Occidental on Filippiinien Länsi-Visayasin alueella sijaitseva provinssi. Sen pääkaupunki on Bacolod. Se muodostuu Negrosin saaren luoteispuolesta. Saaren kaakkoispuoli kuuluu Negros Orientalin provinssiin. Sen väkiluku vuoden 2010 väestönlaskennassa oli 2 369 039.


title: Itä–Länsi-ottelu 2016

text: Vuoden 2016 Itä–Länsi-ottelu oli järjestyksessään miesten 82. pesäpallon vuotuinen arvo-ottelu, joka pelattiin Kouvolan KSS Energia Areenalla 1.–3.7.2016.


title: Itä–Länsi-ottelu 2016

text: Miesten sekä naisten ottelut televisioitiin ilmaisena Nelonen-kanavalla.


title: Negros Oriental

text: Negros Oriental on Filippiinien Keski-Visayasin alueella sijaitseva provinssi. Sen pääkaupunki on Dumaguete. Se muodostuu Negrosin saaren kaakkoispuolesta. Saaren luoteispuoli kuuluu Negros Occidentalin provinssiin. Sen väkiluku vuoden 2010 väestönlaskennassa oli 1 286 666.


title: Northern Samar

text: Northern Samar on Filippiinien Itä-Visayasin alueella sijaitseva provinssi. Sen pääkaupunki on Catarman. Sen naapureita etelässä ovat Samar ja Eastern Samar. Sen väkiluku vuoden 2010 väestönlaskennassa oli 589 013.


title: Nueva Ecija

text: Nueva Ecija on Filippiinien Keski-Luzonin alueella sijaitseva provinssi. Sen pääkaupunki on Palayan. Sen naapureita etelästä myötäpäivään ovat Bulacan, Pampanga, Tarlac, Pangasinan, Nueva Vizcaya ja Aurora. Sen väkiluku vuoden 2010 väestönlaskennassa oli 1 955 373.


title: Nueva Vizcaya

text: Nueva Vizcaya on Filippiinien Cagayan Valleyn alueella sijaitseva provinssi. Sen pääkaupunki on Bayombong. Sen naapureita ovat pohjoisessa Ifugao, koillisessa Isabela, idässä Quirino, kaakossa Aurora, etelässä Nueva Ecija, lounaassa Pangasinan ja lännessä Benguet. Sen väkiluku vuoden 2010 väestönlaskennassa oli 421 355.


title: Occidental Mindoro

text: Occidental Mindoro on Filippiinien Mimaropan alueella sijaitseva provinssi. Sen pääkaupunki on Mamburao. Se muodostuu Mindoron saaren länsipuolesta, ja sen ainoa rajanaapuri on saaren itäpuolella oleva Oriental Mindoro. Sen väkiluku vuoden 2015 väestönlaskennassa oli 487 414.


title: Intian kansallinen pörssi

text: Intian kansallinen pörssi (NSE, National Stock Exchange of India) on vuonna 1992 perustettu arvopaperipörssi Intian Mumbaissa. Pörssiä operoi yksityinen, pörssiin listaamaton National Stock Exchange of India Ltd -konserniyhtiö, jonka liikevaihdosta 71 % oli peräisin yhtiön päätoimialasta pörssitoiminnasta. NSE aloitti pörssitoiminnan vuonna 1994. Jo lokakuussa 1995 se oli noussut kaupankäynnin laajuudeltaan Intian suurimmaksi pörssiksi.


title: Intian kansallinen pörssi

text: Intian kansallinen pörssi oli tammikuussa 2016 listattujen yhtiöiden markkina-arvoltaan (1 360 mrd. USD) noin 13. suurin arvopaperipörssi maailmassa. Listattuja yrityksiä NSE-pörssissä oli tuolloin 1 797, joista yhtä vaille kaikki olivat intialaisia. Osakevaihdon kuukausivoluumi (vaihto 51 692 mrd. USD, 1/2016) on NSE:lla on ollut vuosina 2014–2015 suuruusluokkaa viisi–kuusinkertainen samassa kaupungissa toimivaan Bombayn pörssiin (BSE) verrattuna. NSE kertoo olevansa määrällisesti maailman johtava indeksioptioita koskevien sopimusten tekijä. Osakekauppojen kappalemäärässä NSE oli vuonna 2014 maailman neljänneksi suurin, edellään Bats Global Markets - US, Nasdaq Inc ja Shenzhenin pörssi.


title: Intian kansallinen pörssi

text:
Maaliskuun 2015 loppuun päättyneen tilivuoden liikevaihto nousi edellisestä tilivuodesta 1 918,12 croreen Intian rupiaan (eli 19,1812 mrd. INR) eli noin 285,0 miljoonaan euroon. Tilikauden voitto verojen jälkeen oli 779,68 crorea INR (7,7968 mrd. INR) tai noin 115,9 miljoonaa euroa, mikä oli edellisvuotta 2013–14 vähemmän. Edellisvuoden tulosta paransi tosin merkittävästi pörssin omien osakkeiden myynti.
Keskeisin Intian kansallisen pörssin osakeindekseistä on monialainen, noin 50 intialaisen suuryrityksen osakkeesta muodostettu CNX Nifty -indeksi (Nifty 50). Indeksi otettiin käyttöön huhtikuun alussa 1996 lähtöarvolla oli 1000. Helmikuun loppua 2016 edeltävän kymmenvuotiskauden aikana indeksimittarin pisteluku oli vaihdellut lukuarvojen 2 252,75 (27.10.2008) ja 9 119,20 (4.3.2015) välillä. Maaliskuun 2015 lopussa indeksi edusti 66,2 prosenttia koko Intian kansallisen pörssin markkina-arvosta. Arvoltaan noin 46,2 prosenttia edeltävien kuuden kuukauden Intian kansallisen pörssin osakekaupoista oli tehty Nifty 50 -listan osakkeilla. Indeksin sisältö ja mukana olevien osakkeiden painoprosentit uusitaan kahdesti vuodessa, tammi- ja heinäkuun loppua edeltävän kuuden kuukauden osakevaihdon perusteella. Helmikuussa 2016 kerrottiin huhtikuun 2016 alussa voimaanastuvista indeksimuutoksista. Tuolloin indeksissä on 51 eri osaketta.


title: Intian kansallinen pörssi

text: Syksyllä 2015 kymmenen suurimman painokertoimen CNX Nifty -indeksissä saanutta yritystä olivat:


title: Oriental Mindoro

text: Oriental Mindoro on Filippiinien Mimaropan alueella sijaitseva provinssi. Sen pääkaupunki on Calapan. Se muodostuu Mindoron saaren itäpuolesta, ja sen ainoa rajanaapuri on saaren länsipuolella oleva Occidental Mindoro. Sen väkiluku vuoden 2010 väestönlaskennassa oli 785 602.


title: Quezon

text: Quezon on Filippiinien Calabarzonin alueella sijaitseva provinssi. Sen pääkaupunki on Lucena. Sen naapureita ovat pohjoisessa Aurora, idässä Camarines Norte ja Camarines Sur ja lännessä Bulacan, Rizal, Laguna ja Batangas. Sen väkiluku vuoden 2010 väestönlaskennassa oli 1 740 638.


title: Vuohi ja Kiinan muurin maraton

text: Vuohi ja Kiinan muurin maraton on Maailmanmatkaajan seikkailut -lastenlevysarjan toinen osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia.


title: Vuohi ja Kiinan muurin maraton

text: Albumin avausraidalla Vuohi osallistuu painikilpailuun Mongoliassa. Seuraavaksi Vuohen matka vie Brasilian sademetsiin. Ukrainasa Vuohi tekee taikoja Kupala-jumalan juhannusjuhlassa. Maustematkailija kokeilee keittotaitojaan Turkissa ja juustoja maistellaan Ranskassa. Kiinan muurilla Vuohi osallistuu maratonjuoksuun, ja Venetsian karnevaaleissa Vuohi pukeutuu leijonaksi. Irlannissa Vuohi opettelee, kuinka epäonnea voi estää vanhojen uskomusten mukaan. Kaikkeuden kuivin paikka löytyy Atacaman aavikolta. Pohjois-Norjassa saamelaiset odottavat kaamoksen päättymistä ja Vuohi osallistuu auringon paluun juhlintaan leipomalla voisilmäpullia. USA:ssa Vuohi taiteilee Vapaudenpatsaan klemmareista. Saharassa Vuohi matkustaa tuaregien karavaanin mukana.


title: Vuohi ja Kiinan muurin maraton

text: Kaikki sanoitukset Marjatta Levanto. Sävellykset Pessi Levanto, jos ei toisin mainittu.


title: Vuohi ja Kiinan muurin maraton

text: Taustalaulut Pirjo (1, 11, 12), Vuokko (1, 2, 11), Hannu (2, 12), Pessi (1, 2), Sami (2), Linda (2), Hannu Rantanen (1), Eppu Kosonen (2)


title: Erkki Ervamaa

text: Erkki Gunnar Ervamaa (4. huhtikuuta 1915 Tervola – 8. lokakuuta 1962) oli suomalainen pastori ja Akateemisen Karjala-Seuran aktivisti 1930-luvulla.


title: Erkki Ervamaa

text: Ervamaan vanhemmat olivat lääninrovasti Gunnar Edvard Ervamaa, ent. Ervast (1877–1967) ja Helmi Maria Bergroth (1882–1954).